Nova Mercedesova A, B i CLA klasa\nDiesel Particulate Filter ili kod nas poznatiji kao DPF i FAP filteri, deo su opreme gotovo svih savremenih automobila opremljenih dizel agregatima. Njihova glavna uloga je da uklanjaju cadj iz izduvnih gasova, a vecina se cisti procesom takozvane "regeneracije" pri kojoj se krupne cestice sagorevaju i izbacuju kroz izduvni sistem.\nPored loseg kvaliteta goriva najcesci uzrok zapusenja DPFa su lose dizne ( injektori ) ili kvar na turbo punjacu. Dokazano je takodje da problem sa DPFom cesce imaju vozila koja veci deo exploatacije provedu u gradu. Na zalost svaki filter ima svoj vek trajanja a nepoznavanjem procesa regeneracije, losim gorivom i odrzavanjem vozila, DPF moze trajati i znatno krace od fabricki predvidjenog roka. Automobil tada prelazi u servisni rezim rada i redukuje snagu vozila time sprecavajuci jos vece posledice, koje svakako nastaju ako vozac ignorise problem.\nVlasnici automobila tada pred sobom imaju dva resenja. Zameniti dotrajali DPF novim, cija se cena krece u zavisnosti od modela od 800 do 3000eur i rizikovati da se za par godina susretnu sa istim problemom ili da isti rese trajno, solucijom koju nudi Revochip servis. Uz fizicko uklanjanje filtera kao laksi deo posla, Revochip elektronicari softverski u samom programu racunara vozila iskljucuju sve funkcije DPFa. Kao bonus vlasnik dobija nazad svoje fabricke performanse, smanjenu potrosnju goriva kao i bolji rad automobila.\nVecina nedovoljno edukovanih servisa bavi se blokiranje gresaka "krekovanim internet softverima" u samom racunaru, sto na kraju bude veca steta od koristi. Posle dugotrajnog ispitivanja i testiranja u saradnji sa nekoliko stranih tuning kuca, Revochip je prvi servis u Srbiji koji Vam je ponudio pravilno i uspesno iskljucenje i uklanjanje DPF filtera na Mazdi 5 i 6 2.0D sa kompleksnim Denso racunarom nove generacije. Ceo postupak traje 1 dan i dostupan je iskljucivo u Revochip servisu. Denso je jako specifican i kompleksan Japanski sistem i veoma mali broj servisa u svetu poseduje dovoljno znanja i opreme vezano za Denso sistem.\nRevochip je lider u svojoj oblasti u Srbiji i regionu, a potvrda toga su zadovoljni klijenti i brojne reference iza nas. S`toga ne cekajte da problem sa DPFom prouzrokuje dalju stetu na Vasem automobilu, reagujte odmah.\nSve dodatne informacije mozete dobiti na email office@revochip.com ili putem telefona 060/606-7000.


Investicija od pola miliona KM: Gradonačelnik Tuzle svečano otvorio Društveni centar Kiseljak\nčetvrtak, 20 Juni 2019 15:36\nU svom višegodišnjem radu s mještanima Kiseljaka u sklopu projekta „Razvoj zajednice Kiseljak sa posebnim akcentom na uključivanje Roma“, Fondacija tuzlanske zajednice, u saradnji sa Gradom Tuzla, uspjela je potaknuti društveni aktivizam u zajednici, organizirati brojne radionice, podržati manifestacije, poduzetničke ideje, obnovu i uređenje. Kako bi novoosnovana udruženja imala prostor za rad, a mještani mjesto za okupljanje, Fondacija tuzlanske zajednice, uz podršku Grada Tuzle, Freudenberg fondacije i Ambasade Savezne Republike Njemačke u BiH izgradila je novi, savremeni Društveni centra Kiseljak. Centar, koji se nalazi u srcu Kiseljaka, preko puta Osnovne škole Kiseljak, će pružiti prostor za rad građanskih udruženja koja djeluju na Kiseljaku, ali i prostor za susrete, edukacije, kulturne događaje i druženje građana i posjetitelja Kiseljaka. U centru će biti smješten Matični ured i ured Mjesne zajednice Kiseljak, kao i kancelarija Fondacije tuzlanske zajednice. Redovni korisnici centra će imati na raspolaganju biblioteku, savjetovanje sa socijalnim radnicima, te pedagošku radionicu za rad sa djecom i mladima. Objekat je u potpunosti prilagođen osobama sa invaliditetom, a zadovoljava i standarde energetske efikasnosti - saopšteno je.\nVezana vijest - Otvaranje 20. juna: Ovako izgleda novi Društveni centar Kiseljak (FOTO)


Odmor za decu u Bogovađi – Nadlanu.com\nOdmor za decu u Bogovađi\nObjavljeno 1. sep 2009. / 16:37:20\nBEOGRAD, 1. septembar 2009. godine - Uz junsku uplatnicu Javnog komunalnog preduzeća „Infostan“sva domaćinstva u Beogradu dobila su i uplatnicu Crvenog krsta Beograda sa pozivom da pomognu oporavku dece iz socijalno uroženih porodica u odmaralištu Crvenog krsta Beograda u Bogovađi. Od sredstava koja su uplatili Beograđani i pravna lica Crveni krst Beograda će uputiti oko 380 dece, u pet smena, uzrasta od 10 do 13 godina starosti.\nNa račun Crvenog krsta Beograda uplatu je izvršilo 17.221 Beograđanin , a visina uplata do 27.avgusta 2009. godine iznosila je 3.959.153 dinara .U akciju su se uključili i različiti privredni subjekti i pravna lica sa teritorije grada , tako da je na račun Crvenog krsta Beograda prispelo još 250.000 dinara .Ukupna sredstva prikupljena od firmi i pojedinaca namenjena oporavaku dece u Bogovađi iznose 4.159.653,30 dinara.\nOrganizacije Crvenog krsta na teritoriji Beograda su u saradnji s osnovnim školama i odeljenjima Gradskog centra za socijalni rad izvršile izbor dece, uzrasta od 10 do 13 godina, na osnovu sledećih kriterijuma: deca iz socijalno ugroženih porodica lokalnog stanovništva, deca koja su prisilno napustila svoje domove u ratnim vihorima na prostoru bivše Jugoslavije, deca s raseljeničkim statusom s Kosova i Metohije i deca koja žive u nehigijenskih naseljima grada.\nDečje odmralište Crvenog krsta Beograda nalazi se na 70 km od Beograda , na području opštine Lajkovac. O mališanima u Bogovađi za vreme njihovog boravka brinuće vaspitači, animatori i lekar. Bogat sadržaj dnevnih i večernjih aktivnosti, dan ispunjen različitim edukativnim sadržajima i sportskim aktivnostimavi i kupanje u tri montažna bazena učiniće sedmodnevni oporavak beogradskim mališanima nezaboravnim.


Naslovna/Region/Čije službe operišu po Srbiji?\nAfera “ruski špijun” otkrila je da je Srbija intreresantna mnogim obavještajno-bezbjednosnim službama pogotovo vodećih svjetskih sila, a razlozi za to su brojni, od nezavršenih ratova na Balkanu do geopolitičke pozicije Srbije koja povezuje Evropu i Bliski Istok, piše “Blic”.\nTo je potvrdio i načelnik uprave za analitiku BIA Relja Željski koji je naglasio da afera “ruski špijun” nije usamljen slučaj u Srbiji.\n“Naprotiv, na teritoriji Srbije, iako, to zvuči kao teorija zavjere trenutno djeluje veliki broj obavještajno bezbjednosnih sistema kako najmoćnijih zemalja svijeta poput poput SAD, Ruske Federacije, Velike Britanije i Kine, tako i zemalja iz okruženja poput Hrvatske i Albanije, ali su tu ne zavrsava taj spisak”, kaže Željski.\nPoliticki analitičar Dušan Janjnić za “Blic” kaže da obavještajne službe velikih sila, ali i gotovo svih država u regionu rade na teritoriji Srbije.\n“Tu mislim i na Rumuniju, Bugarsku, ali prije svih na Mađarsku, Italiju i pogotovo Tursku koja ima veliki uticaj na Balkan. Takođe, Francuska ima veliki interes za obavještajnim podacima u Srbiji, narocito u vezi sa naoruzanjem i problemom Kosova”, kaže Janjić.\n“Glavni razlog za špijunazu u Srbiji su nezavršeni ratovi. Tu prije svega mislim na KiM, ali i na Makedoniju, Crnu Goru, i posebno BiH. Srbija je sama po sebi interesantna, jer se naoružava, a i drugačije pozicionira u odnosu na period do 2012. godine”, ocjenjuje Janjić i dodaje da Srbija nema toliki geopolitički značaj koliko važan geografski položaj.\n“Mi se nalazimo na Koridoru 10, što je najkraći put koji povezuje Evropu i Bliski istok, a tamo trenutno sve vri. Takođe takva pozicija Srbije je značajna i u pogledu organizovanog kriminala i terorizma”, objasnjava Janjić.\n“Uobičajeno je da velike države koje imaju političke i ekonomske interese u drugim zemljama nastoje i da ih zaštite pa i u te svrhe koriste i obavještajne službe kako državne tako i privatne”, kaže Petrovuć.\nBalkan BiH Francuska garaže Pištolj porodica Pravila SAD samoubistvo Srbija Zemlja


samit eu - Dnevni list Danas\nPočetna » samit eu\nNa samitu EU bez pomaka u sporovima oko vakcina\nLideri Evropske unije su danas pokušavali da reše sporove oko distribucije vakcina protiv korona virusa kako bi ubrzali imunizaciju stanovništva u vreme nedovoljne količine vakcina, skoka broja novozaraženih i spora sa Velikom Britanijom.\nPet predsednika vlada zemalja članica Evropske unije, među kojima su austrijski kancelar Sebastijan Kurc i češki premijer Andrej Babiš zatražilo je u pismu zvačnicima Evropske unije da se hitno sazove samit zbog neodgovarajuće raspodele vakcina protiv korona virusa.\nGrčka traži hitan samit Evropske unije o Turskoj, objavila je danas kancelarija grčkog premijera Kirijakosa Micotakisa posle dolaska turskog broda za istraživanje nalazišta nafte i gasa u spornu zonu u istočnom Sredozemlju što je ponovo pojačalo tenzije između dve zemlje.\nNemačka kancelarka Angela Merkel izjavila je danas očekuje „veoma teške pregovore“ na samitu Evropske unije (EU) u Briselu gde će evropski ideri nastojati da postignu dogovor o planu oporavka ekonomija Unije.\nPosle samita EU: Bitna neslaganja o budućnosti Unije zakočila i proširivanje\nBitna neslaganja oko budućnosti i jačanja Evropske unije, oličena u stavovima Francuske i još nekoliko članica EU, glavni su uzrok dramatičnog odlaganja odluke samita Unije o otpočinjanju pregovora o prijemu Severne Makedonije i Albanije u EU.\nPiše: Beta/Dragan Blagojević 20. 10. 2019.\nSamit EU-Zapadni Balkan u okviru Balkanskog procesa biće održan 4. i 5. jula u Poznanju u Poljskoj, a glavne teme bi trebalo da budu ekonomija, mogućnost povezivanja, civilno društvo, mladi i kultura i bezbednost, izjavio je danas predstavnik Ministarstva spoljnih poslova Poljske Veislav Tarka.\nEU o Bregzitu 17. oktobra\nSamit Evropske unije o Bregzitu biće održan 17. oktobra, kada će se liderima članica Unije obratiti britanska premijerka Tereza Mej.


Turska: Privedeno više od 50 bivših radnika berze\nDo sada je više od 49.000 ljudi uhapšeno u vezi sa neuspelim vojnim udarom\nTurska policija privela je danas 53 bivša radnika Istanbulske berze zbog navodne povezanosti sa sveštenikom Fetulahom Gulenom koga Ankara krivi za neuspeli vojni udar u julu prošle godine, piše list "Haberturk", prenosi Rojters.\nTužioci su, kako se navodi, naredili pritvaranje ukupno 102 osobe u sklopu istrage, a policija je rano jutros izvršila pretres na 70 lokacija.\nMeta operacije bili su osumnjičeni bivši radnici Istanbulske berze.\nDo sada je više od 49.000 ljudi uhapšeno u vezi sa neuspelim vojnim udarom u julu prošle godine, dok je 150.000 njih pod istragom.\nNajmanje 145.000 službenika, pripadnika obezbeđenja i akademika je suspendovano ili otpušteno.


STEVANDIĆ U TESLIĆU: Imamo superiorne koncepte nacionalne politike – Glas Regije\nSTEVANDIĆ U TESLIĆU: Imamo superiorne koncepte nacionalne politike\nTESLIĆ – Predsjednik Ujedinjene Srpske Nenad Stevandić poručio je sinoć u Tesliću da ova stranka ima superiorne koncepte nacionalne, ekonomske i pronatalitetne politike, kao “trojstva” na kome se zasniva opstanak i razvoj Republike Srpske.\nStevandić kaže da se ova partija zalaže za bolju nacionalnu politiku u Sarajevu, koja će čuvati Republiku Srpsku, sarađivati sa njom i protekle četiri godine “gubitaka i međusobnih svađa poništiti zauvijek kako bi se stvorila jedna reprezentacija koja je na dnevnoj liniji sa Banjalukom, a ne protiv nje”.\n– Sa ekonomske tačke naš program razvoja predviđa 25.000 radnih mjesta, energiju za zapošljavanje u realnom sektoru, kao i najbolji programski dokument o privredi i zapošljavanju van kancelarija. Imamo timove naših ljudi koji ga stvaraju i privrednike koji su sposobni da ga iznesu – rekao je Stevandić novinarima, prije početka tribine ove partije u Tesliću.\nKao svijetli primjer politike Ujedinjene Srpske, Stevandić ja naveo povratak mladih i obrazovanih ljudi iz SAD, Velike Britanije i Australije, koji su našli svoje mjesto u ovoj partiji i učestvuju u kreiranju njene politike.\nNosilac liste Ujedinjene Srpske za Narodnu skupštinu Republike Srpske iz Izborne jedinice pet Rankica Panić kaže da će se, ukoliko bude izabrana, zalagati za jačanje institucija Srpske i njihovo jedinstvo, kao i za unapređenje ekonomije i privrede.\nKandidat ove stranke za Narodnu skupštinu Republike Srpske iz Izborne jedinice pet Dušan Stojčić učekuje da će ova stranka, koja prvi put izlazi na opšte izbore, ostvariti respektabilan izborni rezultat.\n– Poručujem građanima da podrže ovu stranku koja u proteklom periodu nije ništa pokvarila, a uradila je dosta korisnih stvari za Republiku Srpsku – rekao je Stojčić.\nVečerašnjoj tribini Ujedinjene Srpske u Tesliću kao gost prisustvuje i kandidat SNSD-a za Predstavnički dom Parlamentarne skupštine BiH iz Izborne jedinice dva Dragan Bogdanić.\nIzbori 2018, LOKAL, Teslić, VIJESTI\n« Horoskop za ponedjeljak, 17. septembar\nĐOKIĆ U DERVENTI: Još više jačati kapacitete Srpske »\n7. Decembra 2019., 23:21\nIzlazak sunca: 7:04\nHoroskop za nedjelju, 8. decembar\nVIC DANA: Sin lopov, al’ jedini zaposlen


source.ba | Direktorica "Vodovoda" o zapošljavanju sina od izvršnog direktora: Taj izbor sam lično ja napravila, a i imam pravo na to, jer ja vodim kadrovsku politiku\nZa Source.ba portal je govorila direktorica KJKP "Vodovod i kanalizacija Sarajevo", Azra Muzur.\nSa direktoricom VIK-a smo razgovarali o tome šta se promijenilo nakon odlaska Nezira Hadžića sa pozicije direktora Vodovoda, te koje su se stvari poboljšale nakon dolaska nje na mjesto direktorice.\nBilo je govora o nedavnim redukcijama i popravkama kvarova u Sarajevu, koje su organizovane tokom najhladnijih dana u ovoj godini.\nTakođer smo razgovarali o tome sa kakvom opremom trenutno raspolaže Vodovod, koliko ljudi imaju na terenu, te koliko se sada dugo čeka na popravku kvarova, s obzirom da se ranije čekalo i po nekoliko mjeseci.\nNa kraju intervjua, sa direktoricom VIK-a smo razgovarali o zapošljavanju sina od jednog od izvršnih direktora u Vodovodu.\nU nastavku pogledajte cijeli intervju sa novom direktoricom sarajevskog Vodovoda, Azrom Muzur.\nTagovi: VodaIntervjuAzra MuzurSarajevoVodovod i kanalizacije


· DM · 29. marta 2019.\nGradonačelnik Darko Bulatović izjavio je danas da je Vlada Srbije usvojila odluku o proglašenju linija u javnom interesu u vazdušnom saobraćaju, na osnovu koje će se od 1. jula ove, pa do 30. juna 2023. godine uspostaviti avio linije ka 12 gradova u zapadnoj Evropi.\nDva puta nedeljno leteće se ka Nirnbergu, Hanoveru, Frankfurtu, Karlsrueu i Fridrishafenu u Nemačkoj, Geteborgu u Švedskoj, Bolonji i Rimu u Italiji, Salcburgu u Austriji, Budimpešti i Ljubljani. Tri puta nedeljno, leteće se iz Niša i ka Tivtu, ali samo u vreme letnje sezone, odnosno od maja do oktobra.\n”Ovo je potvrda da je Niš među prirotetima države. Ovo je rezultat gotovo svakodnevnih kontakata sa Predsednikom Aleksandrom Vučićem i sa Predsednicom Vlade. Ovo je rezultat nebrojeno mnogo razgovora i sastanaka i sa potpredsednicom Vlade, ministarkom Zoranom Mihajlović, i njenim timom, i zato sa ponosom mogu da kažem da Niš zvanično postaje regionalni centar vazdušnog saobraćaja”, rekao je Gradonačelnik Niša Bulatović.\nOn je naglasio da će privreda u koju država i grad ulažu ovim dobiti novi podsticaj, investitori će lakše dolaziti u Niš, a privrednici sa ovog područja do svojih partnera, kupaca i na kraju do tržišta u zapadnoj Evropi.\n”Naravno, ovo je važno i za razvoj turizma, i svakako za našu dijasporu, jer su se linije i definisale po tome gde postoji potreba, ali ne postoji dovoljna komercijalna opravdanost za njihovo pokretanje, bez pomoći države”, naglasio je Gradonačelnik Niša i poručio da se ovim stavlja tačku i na sve priče i zlonamerne komentare o zatvaranju i gašenju aerodroma.\n”Kao što smo i dogovorili sa ministarkom Mihajlović, sedište preduzeća ‘Aerodromi Srbije’ biće u Nišu, sa ovih novih 25 letova nedeljno, uz već postojeće. Sve ovo, građanima Niša i jugoistoka Srbije jasno pokazuje da su suprotne tvrdnje bile krajnje zlonamerne, netačne i usmerene protiv razvoja ne samo aerodroma”, rekao je na konferenciji za novinare gradonačelnik Bulatović.\nSledeća objava: 60 godina Zavoda za urbanizam\nPrethodna objava: DODELJENE SPOMENICE BIVŠIM I SADAŠNJIM PRIPADNICIMA 63. PADOBRANSKE BRIGADE\n25. juna 2022., 01:22 h


Bramerc: Ne štite isti ljudi Mladića i Karadžića :: emportal :: Ekonomske vesti iz Srbije\n17. februar 2010. | 14:58\nIzvor: Frankfurter Allgemeine Zeitung, Beta\nGlavni tužilac Haškog tribunala Serž Bramerc ocenio je da krug ljudi koji podržavaju i pomažu nekadašnjeg zapovednika vojske bosanskih Srba Ratka Mladića nije istovetan sa grupom onih koji su pružali pomoć bivšem predsedniku Republike Srpske Radovanu Karadžiću dok se skrivao od vlasti.\nU intervjuu za internet izdanje dnevnika Frankfurter Allgemeine Zeitung, Bramerc je najavio da UN razrađuju pravni mehanizam koji će, za slučaj da Mladić ne bude uhapšen do prestanka rada Tribunala, omogućiti da bude izveden pred međunarodni sud.\n"Poslednje što (u Tribunalu) želimo jeste da u intervjuima ili na druge načine otkrivamo ono što znamo. Ali, ono što mogu da kažem, jeste da mi ne polazimo od pretpostavke da mreže za podršku Mladića i Karadžića čine isti ljudi", rekao je Bramerc.\nZa slučaj da do toga ne dođe, kako je rekao, Savet bezbednosti UN upravo radi na formulisanju posebnog mehanizma.\n"On predviđa da se posebna sudska komponenta aktivira u slučaju da Mladić ili Goran Hadžić budu uhapšeni. Time međunarodna zajednica jasno stavlja do znanja da njih dvojica, kad i gde god da budu uhapšeni, ne mogu da izbegnu sud i da će u svakom slučaju biti poveden međunarodni sudski proces protiv njih", naglasio je Bramerc.\nNa pitanje zar nije potrebno da ne samo Evropska unija, već i on lično pojačaju pritisak na Beograd da bi Mladić i Hadžić bili uhapšeni, Bramerc je rekao da "tužilaštvo u Hagu nastoji da tome pristupa tehnički".\n"Mi nismo političari, već želimo da uživamo poverenje nadležnih službi i da im jasno stavimo do znanja da samo zajednički možemo tu stvar da dovedemo do željenog kraja. Zato je jasno da ne negujemo agresivan stil prema beogradskim vlastima. Ali, čak i ako se ophodimo kolegijalno, izričiti smo u stavu da nema alternative hapšenju Mladića i Hadžića. Ali, mi ne pokušavamo da pređemo na politički teren", naveo je Bramerc.\nNa pitanje da li je rad Tribunala uspeh ili neuspeh, Bramerc je rekao da će konačna ocena "zavisiti od toga kakvo će biti prelazno vreme posle zatvaranja Tribunala i od toga kako će proticati procesi koje će preuzeti nadležne sudske ustanove" u zemljama bivše Jugoslavije.\n"Reč je o procesu koji se ne okončava zatvaranjem Tribunala, već se nastavlja u regionu", rekao je Bramerc.\nLičnosti: Ratko Mladić, Radovan Karadžić, Serž Bramerc\nBramerc:Suđenje Karadžiću neće biti lako,optužba spremna


Aleksandar Vulin Архиве - Dnevnik Juga\nHome / Tag Archives: Aleksandar Vulin\nTag Archives: Aleksandar Vulin\nMUP formirao jedinicu za suzbijanje ekološkog kriminala\nFoto: Arhiva Dnevnik Juga Ministarstvo unutrašnjih poslova po prvi put je osnovalo Jedinicu za suzbijanje ekološkog kriminala i zaštitu životne sredine, koja će kao svoju primarnu aktivnost imati borbu protiv onih koji uništavaju i zagađuju našu prirodu i okolinu. Načelnik novoformirane Jedinice za suzbijanje ekološkog kriminala i zaštitu životne sredine …\nMinistar Vulin traži promenu zakona: Čovek koji je branio sebe i svoju nepokretnu suprugu ne bi smeo da zbog toga bude u zatvoru\nSrdjan Stamenkovic 15/03/2021\tHRONIKA, Lebane, Leskovac 0\nMinistar unutrašnjih poslova Aleksandar Vulin najavio je, posle incidenta u Lebanu u kojem je ranjen provalnik, da će ppkrenuti inicijativu za promenu zakonske definicije nužne odbrane. -Predložiću ministarki pravde gospođi Popović da povede raspravu o mogućoj promeni definicije nužne odbrane. Zakoni moraju da se prilagođavaju životu, i kada se pišu …\nVulin: Policija od večeras nadgleda poštovanje epidemioloških mera\nIna Dendić 17/11/2020\tDRUŠTVO, Leskovac, Niš, Vranje 0\nOd večeras u Srbiji važe nove mere donete na sednici Vlade Srbije koje za cilj imaju sprečavanje širenja korona virusa, te se tako najavljuje i stroža kontrola. Govoreći o novim merama ministar policije Aleksandar Vulin, objasnio je da je za proveru poštovanja tih mera zadužena komunalna milicija, ali da će policija pružiti …\nMaja Gojković, Aleksandar Vulin i Marko Đurić pozitivni na Korona virus\nSrdjan Stamenkovic 27/06/2020\tDRUŠTVO, Korona Virus, Leskovac, Niš, Vranje 0\nPredsednica Narodne skupštine Republike Srbije Maja Gojković, ministar odbrane Aleksandar Vulin i i direktor Kancelarije za Kosovo i Metohiju Marko Đurić pozitivni su na Korona virus. Ministarstvo odbrane Vlade Republike Srbije saopštilo je danas da je, nakon što je jedan od državnih sekretara tog ministarstva hospitalizovan zbog pozitivnog testa na …\nSrdjan Stamenkovic 28/02/2019\tDRUŠTVO, Niš 0\nPripadnici Trećeg bataljona Vojne policije, u okviru redovnih planiranih aktivnosti, izveli su danas u popodnevnim i večernjim časovima kondicioni marš u dužini od 20 kilometara u rejonu grada Niša, u kojem je učestvovao i ministar odbrane Aleksandar Vulin. Marš je bio prilika da se u izazovnim vremenskim uslovima proveri nivo …


Vreme 1546 - Portret savremenika – Kamala Haris: Gotovo idealna potpredsednica\nPortret savremenika – Kamala Haris >\nSa jedne strane, Kamala Haris je dovoljno levo da neće potpuno antagonizovati progresivce i izrazite levičare u okviru Demokratske partije. Iako bi ova grupa birača zasigurno bila mnogo zadovoljnija odabirom Elizabet Voren ili Karen Bejs, svesni su da je Harisova u svom delovanju u Senatu bila prilično progresivna. Prema istraživanju specijalizovanog portala govtrack.us, Kamala Haris je bila senatorka sa najliberalnijim (odnosno najviše levo orijentisanim) zakonodavnim delovanjem u 2019. godini – čak za nijansu više i od senatora Bernija Sandersa. Izjasnila se i kao neko ko podržava program Grin nju dil (Green New Deal), što je veoma značajno za osiguravanje podrške grupe birača koja klimatske promene i ugrožavanje ekosfere posmatra kao ključne pretnje.\nAutor je asistent na FPN i urednik portala americki-izbori.rs\nBelorusija – Pobuna protiv Aleksandra Lukašenka >


Predstavljen Izvještaj MKI o poslovanju privrednih društava za prvi kvartal 2021. godine - PV Informer Predstavljen Izvještaj MKI o poslovanju privrednih društava za prvi kvartal 2021. godine - PV Informer\nPredstavljen Izvještaj MKI o poslovanju privrednih društava za prvi kvartal 2021. godine\n2 meseca pre 110 pregleda Izvor: Vlada CG\nMinistar Mladen Bojanić, zajedno sa predstavnicima Odjeljenja za korporativno upravljanje Anom Tošanić Radunović i Vladimirom Vukajlovićem, na današnjoj konferenciji za medije predstavio je Izvještaj o poslovanju privrednih društava za I kvartal 2021. godine. Ovim izvještajem su obuhvaćeni rezultati 18 preduzeća sa većinskim državnim vlasništvom a koja pripadaju resoru Ministarstva kapitalnih investicija.\nPredstavljajući kolege iz Odjeljenja za korporativno upravljanje, ministar Bojanić je istakao da je cilj ovog odjeljenja povećanje kvaliteta rada i performansi poslovanja preduzeća u većinskom državnom vlasništvu. “Transparentnost sama po sebi nije cilj, već samo jedan od alata kojima nastojimo da unaprijedimo poslovanje i očekujemo da se u taj proces uključi javnost i NVO sektor. Želimo da napravimo situaciju u kojoj će se jasno znati šta su čija ovlašćenja i nadležnosti kako bi izbjegli dosadašnju praksu da se državna preduzeća na kraju godine javljaju Vladi kao krajnjem kreditoru za pokrivanje njihovih gubitaka.“ – istakao je ministar Bojanić.\nAna Tošanić Radunović je navela da je pred Odjeljenje za korporativno upravljanje Ministarstva kapitalnih investicija postavljen cilj da poboljšaju transparentnost rada državnih preduzeća i da u kontinuitetu prate njihovo poslovanje. Današnje predstavljanje ovog Izvještaja je samo prvi korak u budućem radu, i Odjeljenje za korporativno u pravljanje će ove izvještaje objavljivati svaka tri mjeseca radeći na proširenju sadržaja i povećanja njegovog kvaliteta.\nGovoreći o opštim aktima privrednih društava sa većinskim državnim vlasništvom, Vladimir Vukajlović je naglasio da se ministarstvo u ovom trenutku opredjelilo da objavi ono što predstavlja osnovna akta ovih društava – statute, kolektivne ugovore, akte o organizaciji i sistematizaciji radnih mjesta i sl. Plan je da se u budućnosti proširi broj objavljenih dokumenata, pomoću kojih se može doći do dodatnih informacijama o funkcionisanju ovih preduzeća kao što su npr. Pravilnik o korišćenju službenih vozila, Pravilnik o korišćenju sredstava za reprezentaciju ali i Izvještaje koji se tiču sudskih postupaka koji se vode u ovim kompanijama, Ugovore sa advokatskim kancelarijama, i sva ona dokumenta koja mogu biti od značaja za javnost.\nDanas objavljeni izvještaj možete pogledati ovdje:\n6. septembra 2020. 16993 pregleda


You are at:Home»Vesti»Schneider Electric na listi najodrživijih svetskih korporacija\nKompanija Schneider Electric je zauzela deveto mesto na globalnoj listi 100 najodrživijih korporacija na svetu (“Global 100”). Lista je objavljena 21. januara, a kreirana je od strane kompanije Corporate Knights koja ima sedište u Torontu i bavi se investicionim savetovanjem. Korporacije koje su se našle na Global 100 listi su najodrživije u svojim industrijskim sektorima, a izabrane su sa početnog spiska koji je sadržao 4. 609 kompanija sa tržišnom kapitalizacijom većom od 2 milijarde dolara. Izbor korporacija koje će se naći na Global 100 listi je vršen na osnovu 12 kvantitativnih indikatora održivosti, uključujući iznos prihoda koji kompanije generišu po jedinici utrošene energije, kao i količinu izgubljenog vremena, objašnjava se u saopštenju izdatom ovim povodom.\n“Ovo je veliko priznanje našoj kontinuiranoj posvećenosti održivosti. Schneider Electric na dnevnoj bazi želi da dokaže da su ekonomski, ekološki i socijalni interesi konvergentni. Merilo performansi je neophodno da bi imali značajan uticaj i pokrenuli trajnu promenu. Zato je Schneider Electric postavio specifične ciljeve i meri svoje rezultate svakog kvartala, koristeći Planet & Society barometar”, izjavio je Jean-Pascal Tricoire, predsednik upravnog odbora i direktor kompanije Schneider Electric.\nKompanija Schneider Electric razvija Planet & Society barometar već 10 godina kako bi merila svoje performanse održivosti. Planet & Society barometar je tabela održivosti od 2005. godine, sa definisanim ciljevima za period od tri godine i kvartalnim rezultatima za svoje ključne indikatore performansi. Sa svakim programom kompanije, Grupa određuje novi Planet & Society barometar. Barometar ocenjuje opšti napredak ocenama od 1 do 10. Konačni rezultat Planet & Society barometra za program kompanije u periodu od 2012 – 2014 će biti objavljen 19. februara 2015. godine. Ipak, barometar je već premašio ocenu 8 koja je bila zacrtana za trogodišnji period, i dobio ocenu 9.20 (od maksimalnih 10) u trećem kvartalu 2014. godine. Naredna verzija Planet & Society barometra će biti prestavljena spoljnim akterima 19. februara 2015. godine.\nViše informacija o Planet & Society barometru ćete pronaći na www.schneider-electric.com/barometer , a kompletnu Global 100 listu možete pogledati na www.corporateknights.com/reports/global-100.


BOGAVAC: Italija snažno podržava evropsku perspektivu Crne Gore – Portal Luca\nPoslanica Jovanka Bogavac sastala se danas sa ambasadorom Italije u Crnoj Gori Nj.E. Lukom Zeliolijem.\nPoslanica Bogavac izrazila je zadovoljstvo susretom istučući značaj saradnje Crne Gore i Italije, kao i očekivanje da ona u budućnosti bude intenzivirana. Ona je iskazala uvjerenje da će tradicioanlno dobra saradnja dvije prijateljske zemlje biti dodatno osnažena komunikacijom u okviru multilateralnih mehanizama.\nAmbasador Zelioli naglasio je značaj parlamentarne diplomatije i bilateralnih odnosa Crne Gore i Italije, istučući brojne oblasti u kojima postoji potencijal za intenziviranje saradnje. Takođe, ambasador je istakao da je Italija bila uz Crnu Goru u borbi protiv pandemije koronavirusa, navodeći primjer kovid centra na Starom aerodormu koji je modernizovan i uz podršku Italije.\nSagovornici su se saglasili da treba povećati interesovanje italijanskih investitora za Crnu Goru, posebno u oblasti turizma. Oni su izrazili obostrano očekivanje da će uskoro nakon situacije sa pandemijom koronavirusa, biti moguće nastaviti jačanje bilateralnih odnosa, imajući u vidu pređašnju intenzivnu bilateralnu saradnju.\nPoslanica Bogavac je kazala da prostor za napredak saradnje vidi naročito kada su u pitanju oblasti turizma, energetike i izvoza hrane.\nNa sastanku je, između ostalog, bilo riječi i o procesu evropske integracije Crne Gore. Tom prilikom poslanica Bogavac je istakla da je težnja ka evropskoj perspektivi nove parlamentarne većine nesporna, potvrdivši opredijeljenost evropskim vrijednostima i aspiracije ka članstvu u EU. Ambasador Italije je izjavio da je Italija podržala i da će i podržavati evropsku perspektivu Crne Gore, ali je takođe istakao da je potrebno da se, kada su u pitanju reforme, posebno u oblasti vladavine prava, uzmu u obzir evropski standardi i, ukoliko se to traži, da budu usaglašene sa mišljenjem Venecijanske komisije.\nPovezane teme:EUItalijaJovanka BogavacLuka Zelioli


WHO: Nepravedno vakcinisanje prijetnja je svim zemljama\nPozvao je lidere zemalja G7 da doniraju vakcine onim zemljama koje imaju vrlo mali broj vakcinisanih\nGeneralni direktor Svjetske zdravstvene organizacije (WHO) Tedros Adhanom Ghebreyesus izjavio je kako vide “ohrabrujuće znakove” u toku epidemije koronavirusa (COVID-19) te kako se posljednjih šest sedmica bilježi pad broja zaraženih, a posljednjih pet sedmica pad broj umrlih od COVID-19, javlja Anadolu Agency (AA).\nGhebreyesus je na konferenciji za novinare održanoj u sjedištu organizacije u Ženevi ponovio svoju reakciju na nepravednu distribuciju vakcina protiv COVID-19 na globalnom nivou.\nGhebreyesus je naglasio da nejednaka raspodjela vakcina uzrokuje da se virus nastavlja širiti, što sa sobom nosi rizik da će novonastale mutacije učiniti vakcine manje učinkovitima.\nNavodeći da su u šest mjeseci nakon početka prvih vakcinisanja protiv COVID-19 zemlje s visokim dohotkom primijenile gotovo 44 posto trenutnih doza u svijetu, Ghebreyesus je skrenuo pažnju na činjenicu da je samo 0,4 posto tih doza primijenjeno u državama s malim dohotkom.\n“Najviše frustrira to što se ovakva situacija ne mijenja već mjesecima. Nepravedno vakcinisanje prijetnja je svim zemljama, a ne samo onima s najmanje vakcinisanih građana”, poručio je Ghebreyesus i dodao:\n“Na globalnom nivou idalje vidimo ohrabrujuće znakove tokom epidemije”.\nOn je kazao kako se “posljednjih šest sedmica bilježi pad broja zaraženih, a posljednjih pet sedmica pad broj umrlih od COVID-19”.\n#izdvojeno#Tedros Adhanom Ghebreyesus\nTedros apeluje da se više vakcina da COVAX mehanizmu\nTedros: Broj zaraženih raste zabrinjavajućom stopom


Portal Sarajevo-RS.com - Zeleno svjetlo za ruske milione\nZeleno svjetlo za ruske milione\nčetvrtak, 20 april 2017 14:31\nSporazum između Saveta ministara BiH i ruske vlade o klirinškom dugu Rusije prema BiH od 125.157.834 dolara dobio je "zeleno svjetlo" Komisije za spoljne poslove Predstavničkog doma Parlamentarne skupštine BiH koja ga je uputila Predstavničkom domu na davanje saglasnosti.\nMinistar finansija i trezora BiH Vjekoslav Bevanda i zamjenik ministra finansija Ruske Federacije Sergej Storčak potpisali su 21. marta u Moskvi Sporazum o regulisanju obaveza bivšeg SSSR prema BiH, prema kojem će BiH biti isplaćeno 125.157.834 američka dolara.\nDogovoreno je da će sredstva biti raspoređena tako što će Federacija BiH dobiti 58 odsto, ili 72.591.543 dolara, Republika Srpska 29 odsto, ili 36.295.771 dolar, institucije BiH deset odsto, ili 12.515.783 dolara i Brčko distrikt tri odsto, ili 3.754.735 dolara.\nBosna i Hercegovina je, inače, jedina zemlja iz bivše Jugoslavije kojoj još nije isplaćen takozvani klirinški dug, ali je istovremeno i jedina zemlja bivše SFRJ kojoj će dug biti isplaćen u gotovini, a ne u robi.\nMilioni dolara iz Rusije uglavnom su uračunati u budžete za ovu godinu. Dok su vlasti Republike Srpske još ranije rekle da će njime biti isplaćen novac za podsticaje poljoprivrednicima, zajedničke institucije BiH ova sredstva su planirale za kupovinu ili izgradnju objekata za smještaj institucija BiH.\nViše iz ove kategorije « Poslanici SNSD ipak na sjednici Parlamentarne skupštine BiH pri vrhu liste po odlasku boraca u redove ''Islamske države'' »


Kretanje inflacije u granicama cilja\nNakon ovogodišnjeg minimuma u aprilu, inflacija se, očekivano, postepeno kreće ka cilju i u junu je iznosila 2,3 odsto. Kretanje inflacije u granicama cilja trebalo bi da se nastavi do kraja perioda projekcije, tj. u naredne dve godine dana. Na takva očekivanja ukazuje i bazna inflacija, koja se u poslednja četiri meseca kreće na minimumu od oko 0,8 odsto međugodišnje. Takođe, inflaciona očekivanja finansijskog sektora i privrede i dalje su niska i usidrena oko cilja od tri odsto, i za godinu dana unapred, i za dve godine dana.\n- Izvršni odbor smatra da je opreznost u vođenju monetarne politike i dalje potrebna, pre svega zbog neizvesnosti na međunarodnom robnom i finansijskom tržištu. Kretanje svetske cene nafte i dalje je volatilno, iako se prema fjučersima očekuje stabilizacija do kraja 2018, a zatim i nešto niži nivo do kraja 2019. godine. Zbog aktuelnog rasta cena nafte očekuje se i nešto viša inflacija u međunarodnom okruženju. Takođe, očekuje se nastavak normalizacije monetarnih politika vodećih centralnih banaka, Sistema federalnih rezervi SAD i Evropske centralne banke, što bi moglo negativno da se odrazi na tokove kapitala prema zemljama u usponu. Pored toga, uz prisutne geopolitičke tenzije, neizvesnost postoji i po pitanju jačanja trgovinskih tenzija i mogućih efekata na rast svetske ekonomije i volatilnost na robnim i finansijskim tržištima. Ipak, Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući povoljnim makroekonomskim pokazateljima i izgledima za naredni period, kaže se u saopštenju NBS.


Zvornik: Oštetila preduzeće za 100 hiljada maraka - BIGportal.ba\n1 Marta, 2021 1 Marta, 2021 03172\nProtiv B.S. iz Zvornika podnijet je izvještaj Okružnom javnom tužilaštvu u Bijeljini, zbog sumnje da je počinilo krivično djelo zloupotreba službenog položaja ili ovlašćenja.\nKako je saopšteno iz zvorničke Policijske uprave B.S. se sumnjiči da je u svojstvu rukovodioca područne jedinice Republičke uprave za geodetske i imovinsko-pravne poslove Republike Srpske, u septembru 2019. godine, prilikom donošenja rješenja RUGIPP-a i njegovog sprovođenja kroz zvaničnu evidenciju katastar nepokretnosti, suprotno Zakonu o premjeru i katastru Republike Srpske, u listu nepokretnosti na imovini jednog preduzeća iz Zvornika brisalo sve upise tereta i ograničenja.\nOsumnjičena osoba je propustila da u V listu upiše zabilježbu da pomenuto rješenje, na osnovu kojeg je izvršeno brisanje, nije pravosnažno, čime je omogućilo preduzeću da na osnovu takvog lista nepokretnosti bez upisanih tereta i zabilježbi kod notara zaključi veći broj ugovora o prodaji stanova osobama koje su potom podnijele zahtjeve nadležnom registru nepokretnosti da se uknjiže kao vlasnici kupljenih nekretnina.\nOvim radnjama oštećeno je preduzeće iz Zvornika koje je imalo upisanu zabilježbu izvršenja na nekretninama prvog preduzeća, radi naplate duga u ukupnom iznosu od oko 109.500 KM, a koja je na ovaj način brisana.\nNova optužnica protiv svrgnute premijerke Mjanmara\nPlata nije problem – Bekam želi Mesija i Ronalda u Majamiju\n“Pod lupom”: U Foči u FBiH svi kandidati mogući pobjednici\nDodik i Vučić prisustvovaće vojnoj vježbi Vojske i policije Srbije\n13 Aprila, 2021 13 Aprila, 2021 1\nKako je Srbija posramila EU – nova objava Fajnenšel tajmsa\nM. 13 Aprila, 2021 14 Aprila, 2021


Disney Plus ukida besplatni probni period - oradio.rs\nVećina striming servisa nudi korisnicma probni period tokom kojeg mogu da vide da li žele da koriste njihove usluge ili ne. Disney Plus je korsnicima do skoro nudio sedam dana probe, ali tome je sada došao kraj.\nIako Disney Plus još uvek nije dostupan kod nas, ovaj servis je podigao mnogo prašine u svetu. Sa naslovima kao što je "Mandalorian" ovaj servis je brzo distigao veliku popularnost kod korisnika. Njegovo rukovodstvo je toliko sigurno u sadržaj koji nude, da korisnicima više ne pružaju ni probni period od sedam dana.\nKako prenosi Variety, u kompaniji su uvereni da je odnos cene i kvaliteta njihovog servisa optimalan i da će nastaviti sa drugim načinima promocije.\nZanimljvo je da ovaj potez kompanije prethodi premijeri brodvejskog spektakla "Hamilton", posvećenog jednom od očeva osnivača SAD Aleksanderu Hamiltonu.\nDisney Plus, koji je relativno nov striming servis, uspeo je da do sada skupi oko 54,5 miliona pretplatnika. Disney je ranije prognozirao da će platforma do kraja 2024. godine imati između 60 i 90 miliona pretplatnika i čini se da su na dobrom putu da to i ispune...\nŠto se tiče rivala, Netflix je daleko ispred sa oko 182,9 miliona korisnika, ali je i dostupniji u većem broju zemalja.\nStriming servisi gube zbog deljenja naloga\nDeljenje naloga je najveći neprijatelj striming servisa, pokazuju istraživanja kompanije Parks Associates.


U prošloj godini popili smo 5,5 miliona kutija lekova za smirenje\nNaslovna Društvo U prošloj godini popili smo 5,5 miliona kutija lekova za smirenje\nGrađani Srbije popili su 5,54 miliona kutija lekova za smirenje u 2018. godini, pokazuju podaci Republičkog fonda za zdravstveno osiguranje.\nKako piše Politika, da smo postali nacija koja ne može bez ovih medikamenata, možda najbolje ilustruje podatak da je prošle godine propisano i realizovano oko 3,2 miliona recepata lekova koji se nalaze na pozitivnoj listi – „bromazepama“, „diazepama“, „alprazolama“ i „lorazepama“.\nNeophodna bolja kontrola prilikom propisivanja lekova za smirenje\nLjudi najčešće posežu za njima zbog nesanice, anksioznosti, mišićnog spazma.\nOsim toga, građani Srbije uzimaju i antidepresive, jer je u 2018. godini za lekove iz ove grupe propisano oko 1,59 miliona recepata, a u apotekama je izdato oko dva miliona pakovanja.\nNikako na svoju ruku\nPrema drugim istraživanjima, lekove za smirenje na svoju ruku pije svaki drugi građanin, a godišnje se konzumira čak 20 tableta po osobi.\nNAJČEŠĆE KORIŠEĆNI LEKOVI ZA SMIRENJE KOJE NE SMETE DA UZIMATE NA SVOJU RUKU\nPOSLEDICE NEKONTROLISANOG UZIMANJA LEKOVA ZA SMIRENJE\nstvaranje zavisnosti posle tri do četiri nedelje svakodnevnog uzimanja\npogoršanje simptoma zbog kojih se uzima lek\npovišen krvni pritisak, umrtvljenost, nesvestica, nesanica\noko sedam miliona pakovanja anksiolitika se godišnje proda u Srbiji\n20 tableta konzumira se po stanovniku godišnje\nsvaki drugi građanin pije lekove za smirenje na svoju ruku\nPrethodni tekstOdliv mozgova bi sprečilo drastično povećanje zarada?\nSledeći tekstDa li ste za ukidanje registracione nalepnice za automobile?


Overa zdravstvenih knjižica košta državu 255 miliona dinara : Nadlanu.com\nObjavljeno 20. jul 2014. / 14:01:09\nZa overu zdravstvenih knjižica 26.000 zaposlenih u 159 preduzeća u restrukturiranju Vlada Srbije je izdvojila 255 miliona dinara, kažu u Ministarstvu privrede.\nPrema podacima Ministarstva privrede, u ovom trenutku više od 26.000 zaposlenih u 159 preduzeća u restrukturiranju i sa nerazvijenih područja, kao i oko 16.000 članova njihovih porodica nema zdravstveno osiguranje.\n"Zbog nedovoljnih prihoda, sve veći broj preduzeća u restrukturiranju suočavao se, pored ostalih problema, i sa nemogućnošću regulisanja utvrđenih obaveza po osnovu zdravstvenog osiguranja", objašnjavaju u Ministarstvu za Tanjug.\nTo je, kako su rekli, za posledicu imalo da radnici ovih preduzeća ne mogu da ostvare prava iz zdravstvenog osiguranja za sebe i članove svojih porodica, a u slučaju bolesti morali su sami da snose troškove lečenja.\nOd 1. janura zdravstvena zaštita bez overene knjižice\nMinistarstvo zdravlja: Bez plastičnih zdravstvenih knjižica…\n"Pojedina preduzeća su ovaj problem prevazišla tako što su uplaćivala doprinose za zdravstveno osiguranje radnicima kojima je to bilo potrebno zbog bolesti i lečenja, a jednom delu preduzeća Ministarstvo privrede je u dva navrata, marta 2013. i marta 2014, uplatilo ovu vrstu doprinosa kako bi knjižice bile overene na tri meseca", navode u Ministarstvu.\nU cilju konačnog rešenja statusa preduzeća u restrukturiranju Ministarstvo privrede je pripremilo novi zakon o privatizaciji koji će biti osnov za sistemsko rešenje položaja ovih preduzeća.\nOvaj zakon će se, kako navode, krajem jula naći u skupštinskoj proceduri.\nVlada Srbije je u petak donela odluku da zaposlenima u preduzećima u restrukturiranju i sa nerazvijenih područja overi zdravstvene knjižice.


Vučić i Tači: Puna primena sporazuma o pravosuđu - European Western Balkans\nAutor EWB 31. 08. 2017. 06. 09. 2017.\nBRISEL – Predsednik Srbije Aleksandar Vučić izjavio je posle sastanka sa kosovskim predsednikom Hašimom Tačijem uz posredovanje šefice evropske diplomatije Federike Mogerini da su danas otvoreni razgovori o dugoročnijim odnosima Srba i Albanaca.\nOd konkretnih pitanja, koja su već bila deo dijaloga Beograda i Prištine, potvrđen je dogovor o pravosuđu, najavljeno otvaranje Mosta na Ibru do kraja godine i konstatovano da po pitanju formiranja Zajednice srpskih opština Priština nije načinila nikakav napredak, rekao je predsednik Srbije novinarima u Briselu.\nIpak, rekao je Vučić, “vidimo malu šansu rešavanje istorijskog pitanja između Srba i Albanaca i moramo da je iskoristimo”.\n“Vredi probati zbog budućnosti”, rekao je Vučić.\nMogerini: Puna primena sporazuma o pravosuđu 17. oktobra\nSporazum o pravosuđu Beograda i Prištine biće u potpunosti primenjen 17. oktobra, saglasili su Vučić i Tači, saopštila je visoka predstavnica EU za spoljnu politiku i bezbednost Federika Mogerini.\nVučić i Tači su istakli posvećenost početku rada na novoj fazi dijaloga između Beograda i Prištine za normalizaciju odnosa i pomirenje, o čemu su se dogovorili na prošlom sastanku 3. jula, a rad na tome će se nastaviti u narednim nedeljama, navodi se u saopštenju objavljenom na sajtu službe Visoke predstavnice EU za spoljnu politiku i bezbednost.\n“Obe strane danas su dogovorile krajnje korake za primenu sporazuma o pravosuđu Beograda i Prištine, koji je postignut u okviru dijaloga kojim posreduje EU”, navodi se u saopštenju.\nKako se objašnjava, 17. oktobra ove godine, sudije, tužioci i pravosudno osoblje biće integrisani u kosovsko pravosuđe.\n“Integracija sudskog osoblja omogućiće da pravda bude ostvarena širom Kosova i, naročito, u regionu Mitrovice”, kaže se u saopštenju Mogerinijeve.\nVisoka predstavnica, koja je bila domaćin neformalnog radnog doručka Vučića i Tačija u zgradi Evropske spoljnopolitičke službe, pozdravila je “obnovljenu posvećenost” Vučića i Tači tom procesu.\nŠefica evropske diplomatije je ponovila da su EU i ona lično u potpunosti posvećeni evropskoj perspektivi “Srbije, Kosova i čitavog regiona” i da je napredak obe strane čvrsto povezan sa napretkom u dijalogu Beograda i Prištine.\nTači: Bitan je napredak u novoj fazi dijaloga\nKosovski predsednik Hašim Tači izjavio je danas da nova faza dijaloga Beograda i Prištine treba da dovede do “finalnog dogovora” koji bi stavio tačku na vekovno neprijateljstvo, a Srbiju i Kosovo približio EU članstvu.\nTači je posle sastanka sa predsednikom Srbije Aleksandrom Vučićem u Briselu ocenio da sada postoji bolja komunikacija između Beograda i Prištine.\n“Građanima obe države potreban je finalni sporazum dve zemlje, koji će omogućiti državama da napreduju na putu EU integracija”, izjavio je Tači u Briselu.\n“Dijalog i pomirenje su jedini put napred za dve zemlje. Verujem da ćemo u ovom duhu raditi i ubuduće i da ćemo doći do novih dogovora”, rekao je Hašim Tači.\nOn je preneo da je na sastanku dogovorena finalizacija procesa integracije pravosuđa na Kosovu do 17. oktobra 2017. godine.\nIstovremeno, Tači kaže da će u okviru “nove faze dijaloga” biti razmotrena “preostala pitanja” kao bi, prema njegovim rečima, što pre došlo do finalnog sporazuma dve zemlje, kao i da taj proces ima podršku i EU i SAD.\nPredsednik Kosova kaže da očekuje skoro formiranje Vlade i Parlamenta na Kosovu, kao i jedinstvenog tima koji će raditi na novoj fazi dijaloga. Hašim Tači kaže da će u narednim nedeljama i mesecima biti više sastanka njega i predsednika Srbije Aleksandra Vučića.\nAleksandar VučićDijalog Beograda i PrištineEvropska unijaFederika MogeriniHašim TačiKosovoSrbija


FMNEBO: Prenosi iz Metropolitena na Radio Beogradu\nPrenosi iz Metropolitena na Radio Beogradu\nOpera "Evgenije Onjegin" biće prvo izvođenje koje će ove godine iz Metropolitena prenositi "Radio Beograd". Zvuci čuvene opere Petra Iljiča Čajkovskog čuće se na radio talasima u subotu u 19 časova na Drugom i Trećem kanalu.\nNova sezona direktnih radijskih prenosa iz Metropolitena na Drugom i Trećem programu Radio Beograda biće nastavljena u subotu, 18. januara, novom postavkom opere "Evgenije Onjegin" Petra Iljiča Čajkovskog.\nPublika u Srbiji imaće priliku da na radio talasima u 19 sati direktno iz Metropoliten opere sluša novu postavku "Onjegina" koju predvodi slavni dirigent Valerij Gergijev.\nGlavne uloge tumače sopran Ana Netrebko kao Tatjana, bariton Marijuš Kviječen u naslovnoj ulozi i tenor Pjotr Bečala kao pesnik Lenski. Mecosopran Oksana Volkova peva ulogu Tatjanine sestre Olge, a Aleksej Tanovicki nastupa kao knez Gremin.\nZvezda nove postavke Netrebko ove sezone je ušla u istoriju Metropolitena kao prvi sopran koji je tri godine zaredom pevao na otvaranju sezone.\nU Metropolitenu je debitovala 2002. godine kao Nataša u operi "Rat i mir" Prokofjeva, kojom je takođe dirigovao Gergijev, a opera "Evgenije Onjegin" pružila joj je priliku da, posle 11 godina, ponovo u Metropolitenu zapeva na maternjem jeziku.\nPoljski bariton Kviječen prvi put peva Onjegina u Metropolitenu, u ovoj ulozi je uspešno nastupao u Baljšoj teatru u Moskvi, Pariskoj operi, Kraljevskoj operi Kovent Garden, Teatru Real u Madridu i Operi u Krakovu.\nDiplomac Metovog Lindeman programa za razvoj mladih talenata Kviječen je na daskama ove operske kuće nastupio više od 150 puta među kojima su i pet novih postavki.\nTenor Bečala je prvi put u Metropolitenu pevao ulogu Lenskog u sezoni 2008/2009.godini.\nDirektor Sanktpeterburškog Teatra Mariinski i umetnički direktor Festivala Bele noći u istom gradu i glavni dirigent Londonskog simfonijskog orkestra, Gergijev je u Metropolitenu dirigovao više od 100 puta od 1994. godine.\n- петак, јануар 17, 2014


Lakićević: Do juna osnivanje Uprave za podsticanje energetske efikasnosti - Sandžak Haber - Sandžačke Internet Novine\nNaslovna Featured Istaknuto Lakićević: Do juna osnivanje Uprave za podsticanje energetske efikasnosti\nLakićević: Do juna osnivanje Uprave za podsticanje energetske efikasnosti\nDržavni sekretar u Ministarstvu rudarstva i energetike Zoran Lakićević rekao je danas da će do juna biti formirana Uprava za finansiranje i podsticanje energetske efikasnosti, koja će biti ključna institucija za podršku gradjanima da povećaju energetsku efikasnost u svojim domaćinstvima.\n“Dugo se čekalo na donošenje zakona koji će na pravi način urediti oblast rudarstva i geoloških istraživanja, energetike, energetske efikasnosti i radionalne upotrebe energije i obnovljivih izvora energije”, rekao je Lakićević, a prenelo ministarstvo.\nOn je rekao da su pripremljeni novi zakoni koji će zakonodavno urediti kompletnu oblast i uskladiti je sa svim direktivama Evropske unije, ali da su pre sveta okrenuti pre gradjanima koji od njih treba da imaju najviše koristi.\n“Novi zakon o energetskoj efikasnosti i racionalnoj upotrebi energije gradjanima će omogućiti, izmedju ostalog, da zamene prozore i vrata odnosno spoljnu izolaciju na zgradama, urade izolaciju krovova i sisteme grejanja”, ponovio je Lakićević.\nOn je podsetio da je tim zakonom predvidjeno formiranje Uprave za finansiranje i podsticanje energetske efikasnosti u junu, a biće omogućen i lakši put gradjanima da sami proizvode električnu energiju i na taj način smanje račune.\nDržavni sekretar je posebno istakao da je uloga Uprave da pomogne gradjanima da zamene vrata i prozore, izolacione fasade i grejne sisteme, time što će se zajedno sa lokalnom samoupravom finansirati do 50 odsto troškova.\n“Postupak će se biti jednostavan za gradjane, a aktivnosti će se realizovati u saradnji sa lokalnim samoupravama i putem javnog poziva”, rekao je Lakićević.\nOn je dodao da je u planu nastavak sufinansiranja projekata energetske sanacije javnih objekata i modernizacije javnog osvetljenja, a posle formiranja Uprave biće proširene i na javne zgrade i ustanove.\nPrethodni tekstKon: Od sutra rade bašte kafića sa 50 odsto kapaciteta\nSledeći tekstMuratoviću kadetsko zlato u K1


Danas štrajk upozorenja u školama - Ozonpress :: internet portal\nTag: danas, štrajk, upozorenje\nČetiri reprezentativna sindikata obrazovanja za danas su najavila štrajk upozorenja, neodržavanjem prvog časa u prepodnevnoj i poslepodnevnoj smeni. U štrajku učestvuju članovi Sindikata obrazovanja Srbije, GSPRS „Nezavisnost“, Unije sindikata prosvetnih radnika i Sindikata radnika u prosveti Srbije.\nOni traže isplatu jednokratne nagrade od 5.000 dinara i povećanje koeficijenata dva puta po četiri odsto, u aprilu i oktobru, jer vlada nije ispunila ono što je potpisala u sporazumu posle prošlogodišnjeg štrajka u školama.\nIz Sindikata radnika u prosveti Srbije poručuju da štrajk upozorenja po svemu sudeći neće biti dovoljan za ostvarenje ovih zahteva, zbog čega će pozvati ostale sindikate prosvete da zajednički organizuju proteste širom Srbije.\nSlobodan Brajković, predsednik SRPS-a, kaže da je ministar prosvete Srđan Verbić na sastanku sa sindikatima u utorak ocenio njihove zahteve kao nerealne i uputio ih na premijera Aleksandra Vučića.\nVerbić je ranije izjavio da mu se čini da većina predstavnika sindikata obrazovanja nije za štrajk. “Oni su svesni da su Ministarstvo prosvete i vlada uradili maksimalno što su mogli u ovom trenutku“ rekao je Verbić. Na pitanje da li se mogu očekivati nova povećanja zarada prosvetarima, ministar je odgovorio potvrdno, ali je dodao da se to ne može očekivati u ovom trenutku i da sve mora da se radi korak po korak.


Škoda: za tri godine milion automobila godišnje - SDCafe.rs\nHome\tZanimljivostiAutomoto\tŠkoda: za tri godine milion automobila godišnje\n"Škoda auto" ove godine neće dostići prodaju od milion vozila godišnje, ali bi to, prema uslovima na tržištu, mogla da ostvari najkasnije do 2014. godine, rekao je novinarima predsednik upravnog odbora "Škode" Vinfrid Valand.\nValand smatra realnim da "Škoda" ove godine poveća prodaju za 80.000 vozila, sa rekordnih 875.000 prodatih 2011. godine.\nPrema njemu, tim tempom, firma će dostići svoj cilj da 2018. godine isporučuje na tržište 1,5 miliona vozila. Do tada namerava da postane marka sa najbržim rastom na svetu. U martu, na autosalonu u Ženevi, "Škoda" će predstaviti verziju sa petora vrata svog gradskog modela "sitigou". Verzija sa troja vrata pojavila se minule godine.\nNova kompaktna limuzina "rapid" koju kompanija već prodaje u Indiji, predstaviće se evropskom tržištu u drugoj polovini godine, najverovatnije za sajmu u Parizu.\nTreća generacija "oktavije", o čijem pojavljivanju ove godine se govorilo, ipak će se pojaviti tek naredne.\n"Škoda" će ove godine nastaviti sa obimnim investicijama. Samo u Češkoj lane je uložila rekordnih 500 miliona evra, a ove godine će obim investicionih sredstava još povećati.\nU glavnoj fabrici u Mladoj Boleslavi planira proširenje dnevne proizvodnje "oktavije" sa 800 na 1.200 komada, zatim proizvodnju trećeg modela, osim "oktavije" i "fabije", kao i proširenje fabrike za izradu menjača sa dvostrukom spojnicom DQ 200 u Vrhlabi, a u Kvasinama namerava da poveća proizvodni kapacitet za model "jeti" na 100.000 vozila godišnje.\nPredsednik Smedereva Umičević u sukobu interesa\nJanjić: “Ne dolazimo sa belom zastavom na Marakanu”\nRajačke pimnice i Smederevska tvrđava ozbiljni kandidati na listu Uneska\nProdata najskuplja slika ikada\nBoris Milivojević o stanju nacije\nU čemu je Srbija bolja od drugih...


Belgijanci s automobilima krenuli na protest u Brisel – dipitblack\nBelgijanci s automobilima krenuli na protest u Brisel\nMilton Mccoy February 14, 2022 Posted in General Tagged automobilima, Belgijanci, Brisel, krenuli, protest\nStotine Belgijanaca s automobilima, kamper vozilima i kamionima, koji su učestvovali u konvoju protesta protiv propisa Covid-19, krenuli su prema Briselu u ponedjeljak, gdje su belgijski zvaničnici već zabranili demonstracije nakon pokušaja protesta u Parizu.\nBelgijske vlasti zabranile su sve demonstracije u glavnom gradu s “motornim vozilima” i saopćile da su poduzele mjere kako bi spriječile blokiranje regije Brisela.\nBriselska policija objavila je na društvenim mrežama upozorenje da su protesti sa vozilima zabranjeni, savjetujući da se u glavni grad ne putuje automobilom, usmjeravajući konvoje ka parkingu na periferiji grada, javlja France 24.\nDanašnji protest je jedan od nekoliko širom svijeta inspirisanih sukobom kamiondžija s vlastima u Kanadi.\nU kampu na parkingu u blizini Lila, demonstranti su mahali francuskim zastavama i skandirali “Nećemo odustati” i “Sloboda, sloboda”.\n– Ići ćemo u Brisel da pokušamo da to blokiramo, da se borimo protiv ove politike trajne kontrole – rekao je Jean-Pierre Schmit, nezaposleni 58-godišnjak koji je došao iz Toulousea.\nNajnoviji samoproglašeni “konvoj slobode” formiran je nakon što je 97 ljudi uhapšeno tokom vikenda u Parizu, gdje su hiljade demonstranata prkosile zabrani pokušaja blokade francuske prijestolnice.\nU Francuskoj su demonstranti protestovali protiv “propusnice za vakcinu” potrebnu za ulazak u restorane, kafiće i mnoga druga javna mjesta koja su implementirana kao dio akcije vakcinacije predsjednika Emmanuela Macrona.\nKreće pritisak na Srbiju: Je li EU konačno prepoznala providnu igru Vučića i Dodika? →\n← Za tri dana pada odluka hoće li konzumiranje cigareta u zatvorenim objektima biti zabranjeno


Uručena uverenja o izboru odbornika – Ozon Media\nUručena uverenja o izboru odbornika\nSremska Mitrovica – U Gradskoj kući u Sremskoj Mitrovici, Gradska izborna komisija, danas je novoizabranim odbornicima uručila Uverenja o izboru odbornika u Skupštini grada Sremska Mitrovica.\nPredsednik Gradske izborne komisije, Dražen Damjanović, rekao je da je Gradska izborna komisija dužna da nakon utvrđivanja konačnih rezultata izbora, novim odbornicima izda uverenja o izboru. Na osnovu tih uverenja odbornici mogu prisustvovati prvoj sednici, odnosno konstitucionoj sednici grada.\nNakon podele uverenja sledi određivanje datuma konstitucione sednice, koju predsednik Skupštine grada iz starog saziva mora da zakaže u roku od 15 dana od momenta utvrđivanja izbornih rezultata, a u roku od 60 dana nakon utvrđivanaj rezultata je i održi, dodao je Damjanović.\nNa lokalnim izborima koji su održani 6. maja, kao i ponovljenim izborima na biračkom mestu 53 u Mesnoj zajednici “Sutjeska”, 20 maja, Demokratska stranka osvojila je 18 mandata, Grupa građana Branislav Nedimović – Vredna Mitrovica – 15 mandata, Srpska napredna stranka – 12 mandata, Demokratska stranka Srbije – 9 mandata, SPS -PUPS – JS – 7 mandata.\nNagrađeni za uspešnu organizaciju školske Olimpijade\nKiša i u junu\nIsključenja struje zbog radova\n16.05.2013. Ozon Komentari su isključeni na Isključenja struje zbog radova\nDojava o podmetnutoj bombi prekinula slavlje\n01.01.2018. Ozon Komentari su isključeni na Dojava o podmetnutoj bombi prekinula slavlje\n„Kolektivno venčanje“ na pauzi\n15.10.2019. Ozon Komentari su isključeni na „Kolektivno venčanje“ na pauzi


GOMEX - Svetosavski bal 2019.\nSvetosavski bal 2019.\nU Baroknoj sali Gradske kuće u Zrenjaninu u subotu, 26. januara održan je 19. po redu, tradicionalni Svetosavski bal u organizaciji zrenjaninskog Udruženja „Svetosavlje“. Kum ovogodišnjeg bala bio je vlasnik i direktor kompanije GOMEX Goran Kovačević sa porodicom.\n- Želim da se zahvalim na časti ukazanoj meni i mojoj porodici da budemo kumovi Svetosavskog bala. Takođe se zahvaljujem organizaciji „Svetosavlje“ i svim ljudima koji se brinu da donacije sakupljene ovom prilikom budu upotrebljene na najbolji način. Budemo li poštovali rad i delo Svetog Save i naša Srbija biće bolje i lepše mesto za život – izjavio je Goran Kovačević ovom prilikom.\nKumstvo slave od direktora GOMEX-a za sledeću godinu svečano je preuzeo Nedeljko Stanić, suvlasnik zrenjaninske firme „Bomist“.\nU kulturno umetničkom delu programa učestvovali su glumica Ivana Žigon, KUD Pionir, Anđelina Švarc, Jelena Jankov i hor „Žene Mironosice“.\nNevladina, neprofitna organizacija "Svetosavlje" osnovana je sa idejom i ciljem da se razvija duh svetosavlja, dobročinstva, kulturnog uzdizanja i čovekoljublja. U proteklih 18 godina realizovala je niz humanitarnih i edukativnih programa sa ciljem pomoći talentovanim učenicima, studentima, višečlanim porodicama i drugima kojima je potrebna pomoć.


Nasilje u porodici se povećava u situacijama društvene i ekonomske krize - NOVA stranka\n25.11.2020 Tijana Ilić Naslovna 0\nMnoge žene su usled pandemije primorane da žive sa nasilnicima i nemaju drugi izbor, naročito ako su ekonomski zavisne.\nDužnost svake vlade je da hitno reaguje i da spreči dalji porast nasilja prema ženama i devojčicama tokom krize izazvane usled pandemije COVID-19.\nVlada mora da primeni energičnije mere:\n- da pomogne rad sigurnih kuća\n- da uspostavi telefonske linije za pomoć u hitnim slučajevima\n- da medijskim kampanjama ohrabruje prijavu nasilja\n- da pruži podršku radu policije i pravosuđa, naročito za vreme perioda izolacije\nŠta mi svi možemo odmah da učinimo?\n- Kada čujemo buku u svojoj zgradi, pitaćemo ženu koja živi u tom stanu da li je dobro i reći ćemo joj da može da se osloni na nas, reći ćemo joj da nećemo širiti tračeve i nećemo podržavati nasilnika. Reći ćemo joj da može imati poverenje u nas.\n- Prijavićemo buku koju čujemo, jer znamo da mnoge žene koje trpe nasilje ne mogu to same da urade.\nNasilje nema opravdanje! Za nasilje je odgovoran nasilnik!\nTelefoni za prijavu\n192 dežurna služba policije (prijava može biti anonimna i policija je dužna da izađe po svakoj prijavi)\n0800 100 600 (prijava je besplatna i anonimna)\n0800 100 007 (informacije i podrška Autonomnog ženskog centra, radnim danima 10h-20h, poziv je besplatan i anoniman)\nPrevious article\tNova stranka osuđuje napad na Gruhonjića Next article\tNova stranka i Socijaldemokratska stranka predstavile ekonomske mere za prevazilaženje krize prouzrokovane Covid-om


Portal Sarajevo-RS.com - Rusi uplatili BiH 125 miliona dolara\nutorak, 08 avgust 2017 15:21\nVlada Ruske Federacije uplatila je danas Bosni i Hercegovini 125 miliona dolara po osnovu klirinškog duga na račun koji je otvoren u Centralnoj banci BiH, saopšteno je iz Ministarstva finansija BiH.\nMinistar finansija i trezora BiH Vjekoslav Bevanda preduzeo je sve potrebne zakonske i tehničke procedure na osnovu kojih će iznos od 125 miliona dolara biti podijeljen po unaprijed utvrđenim procentima.\nRepublici Srpskoj će pripasti 29 odsto iznos, FBiH 58 odsto, institucijama BiH deset odsto i Brčko distriktu tri odsto.\nSporazum Savjeta ministara BiH i Vlade Ruske Federacije potpisan je u martu ove godine, a na snagu je stupio u junu objavljivanjem u „Službenom glasniku BiH“, čime su ispunjeni svi potrebni uslovi za isplatu klirinškog duga bivšeg SSSR-a.\nBosna i Hercegovina je jedina zemlja iz bivše SFR Jugoslavije kojoj je klirinški dug isplaćen u novcu, a ne u robi, što ni prema riječima ministra Bevande, ni politički uticiji nisu mogli spriječiti potpisivanje sporazuma i isplatu duga.\nViše iz ove kategorije « Ivanić: BiH neće skoro u NATO Nestala Kuvajćanka na Ilidži »


Tako je Uredbom o imeni i dopuni uredbe o merama za sprečavanje i suzbijanje zarazne bolesti COVID-19 predviđeno da od danas do četvrtka, 3. decembra, na snazi bude skraćeno radno vreme restoranima, kafićima, barovima, klubovima, kladionicama i tržnim centrima, ali i pozorištima, bioskopima i drugim ustanovama kulture, te priređivačima posebnih i klasičnih igara na sreću. Svi oni moći će da rade do 18 sati.\nNove mere predviđaju i da prodavnice i drugi maloprodajni trgovinski objekti i dalje mogu da rade do 21 sat, naravno, ako se ne nalaze u tržnim centrima.\nApoteke, benzinske pumpe u obavljanju delatnosti prodaje goriva i ugostiteljski i drugi objekati koji vrše dostavu hrane, i dalje mogu da rade bez ograničenja.\nSve radnje koje nisu nabrojane, a ne nalaze se u tržnim centrima, poput butika, frizerskih salona i zanatskih radnji, moći će da rade do 21 sat, kao i prema prethodnoj uredbi.\nDo 21 sat moći će da rade i pošte i banke, sem onih smeštenih u tržnim centrima.\nOsim mere koja se odnosi na radno vreme, Vlada je uredbom koja je danas stupila na snagu propisala i „obavezno i bezuslovno korišćenje lične zaštitne opreme (nošenje zaštitne maske) u zatvorenom prostoru, kao i na otvorenom prostoru u onim situacijama gde se ne mogu izbeći međuljudski kontakti“.\nVlada Srbije je, kao meru, takođe propisala da se omogući rad od kuće svim zaposlenima kod kojih to radni proces dopušta, a od danas će početi i stroga kontrola obaveze nošenja zaštitne maske u vozilima javnog prevoza, uz ograničenje maksimalnog broja putnika u vozilu na polovinu deklarisanog kapaciteta vozila.\nŠesta mera odnosi se na sprovođenje stroge kontrole kućne izolacije, kućnog karantina (samoizolacije), kao i svih ostalih protivepidemijskih mera koje su na snazi.


Čovek koji je Mrkonjiću bio uzor u građevini, radili su 40 godina zajedno od pruge Beograd-Bar\nMrkonjić je bio rukovodilac obnove Srbije ispred Vlade Srbije posle NATO bombardovanja 1999. godine\nMilutin Mrkonjić, koji je preminuo danas u 79.godini, počasni je predsednik SPS-a, ali ostaće upamćen kao ministar građevine.\nUčestvovao je u brojnim građevinskim projektima u zemlji, ali i svetu.\nJedan od njegovih najvećih uzora u tom poslu, sa kojim je sarađivao još od izgradnje pruge Beograd-Bar, jeste inženjer Dejan Kovačević koji je projektovao ili učestvovao u izgradnji više od 150 kilometara mostova...\n- Ovaj posao je izazov, da se sve u roku završi, da se obezbedi novac za sve što treba, a Mrka je tu neprikosniven, ispričao je svojevremeno Kovačević.\nPalma se oprostio od Mrkonjića: "Sve što je u životu izgradio, izgradio je pre roka, na žalost i napustio nas je pre roka"\nPredsednik Vučić se oprostio od Milutina Mrkonjića: "Izuzetno me pogodila vest o njegovoj smrti, neka počiva u miru"\n"Otišao je najveći među nama, naš drug i politički otac": Dačić se posebnim rečima oprostio od Mrkonjića (FOTO)\nKad se završi projekat, Mrkonjić je uvek sa radnicima proslavljao to.\n- Teški su to trenuci, komplikovani inženjerski projekti, morate 24 sata da budete u kontaktu sa ljudima i da rešavate probleme... Najponosniji smo na period obnove zemlje, na mostove koje smo za 37 dana pustili u rad, kao i mostovi na pruzi ka Kosovu i Metohiji, prisetio se Kovačević.\nMrkonjić je tom prilikom ispričao da pored svakog velikog gradilišta postoji kafana u kojoj su se družili i upoznavali jer veliki građevinski projekti dugo traju, te da su to mesta gde se proslavi završetak velikog posla.\nMrkonjić je bio rukovodilac obnove Srbije ispred Vlade Srbije posle NATO bombardovanja 1999. godine.\nMilutin Mrkonjić Mrka Milutin Mrkonjić in memoriam SPS


Dali je prelazak na potpuno električni pogon „zeleni“ izbor današnjice? - Tech Lifestyle\nPočetna AUTOMOBILI Dali je prelazak na potpuno električni pogon „zeleni“ izbor današnjice?\nDali je prelazak na potpuno električni pogon „zeleni“ izbor današnjice?\nZeleni NCAP je objavio rezultate za tri gradska automobila.\nNovi, potpuno električni FIAT 500 dobio je maksimalnih pet zvezdica, Honda Jazz 1.5 i-MMD hibrid morala je da se zadovolji sa tri i po zvezde a Peugeot 208 1.5 BlueHDi 100 zaradio je zadovoljavajuće tri zvezdice.\nDanas svi treba da doprinesemo zelenijoj i čistijoj budućnosti ali svi još nisu napravili neki potez kada je u pitanju zelena vožnja.\nNeki potrošači nisu sigurni da li da se upuste u tu priču ili da sačekaju dok prelazak na zelenu vožnju ne postane izvestan i neophodan.\nU ovoj rundi testiranja, Fiatov legendarni model 500 se izvrsno pokazao u sve tri ključne kategorije koje testira Zeleni NCAP.\nSa nultom emisijom štetnih gasova iz auspuha, ovaj potpuno električni automobil dobija nenadmašnih 10 od 10 poena na Indeksu čistog vazduha.\nEnergetska efikasnost električnih automobila na baterijski pogon je veoma visoka u poređenju sa drugim vozilima a Fiat i tu dobija maksimalan broj poena.\nMeđutim, standardni punjač koji ide uz vozilo je bio spor i neefikasan, tako da, dugoročno gledano, kupac će platiti više za struju iz mreže nego što bi to bio slučaj sa boljom baterijom.\nPrema trenutnoj oceni Zelenog NCAP-a, koja posmatra samo emisiju iz auspuha i ne uzima u obzir ugljen-dioksid koji je emitovan prilikom proizvodnje, Fiat 500 zaokružuje het-trik maksimalnih poena u kategoriji gasova staklene bašte.\nHonda Jazz 1.5 i-MMD hibrid i Peugeot 208 1.5 BlueHDi 100 koriste najsavremeniju tehnologiju benzinsko-hibridnog i dizel-hibridnog pogona, i oba modela imaju dobre performanse. Oba automobila su dobila visoke ocene za energetsku efikasnost a Honda se dobro pokazala i u kategoriji čistog vazduha.\nIndeks gasova staklene bašte je najslabija tačka za oba vozila, ali Honda i Peugeot su ipak zaradili solidnih 3½ i 3 zvezdice, tim redom.\nPrethodni tekstCambridge Audio Evo 75 i Evo 150 elegantno pojednostavljuju Hi-Fi zvuk\nSledeći tekstYamaha L700A slušalice dodaju 3D zvuk svemu što slušate


Energyobserver - SRBIJA / EPS ENERGIJA REMONT TE „KOSTOLAC B“ / „DVOJKA“ SE SPREMA ZA ZIMU\nKapitalni remont bloka 2 u TE „Kostolac B“ počeo je 6. jula. Predviđeno je da se svi poslovi završe do 17. decembra, kada se očekuje da ovaj termokapacitet bude sinhronizovan na elektroenergetsku mrežu Srbije.\n– Pripreme za realizaciju kapitalnog remonta su trajale više od godinu dana, jer su poslovi kompleksni. Za svaki posao je potrebno određeno vreme pre ugovaranja – ukazuje Želјko Ilić, direktor TE „Kostolac B“.\nSloženost poslova diktira da se priprema za remont odvija u više faza, od kojih je prva izrada remontnih planova.\n– Sama realizacija poslova podrazumeva da se posle izrade planova pristupi formiranju konkursnih dokumentacija, a potom slede faze sagledavanja ponuda, ugovaranje... Takođe, za ovakve kompleksne poslove potrebno je više meseci za fabrikaciju opreme koja će se ugrađivati u zastoju bloka. Kako bi se jedan od tih ugovora uspešno realizovao, postoji tim kolega koje daju svoj doprinos u različitim fazama pripreme i realizacije ugovora, počev od tehničkih lica, komercijalnog sektora do najvišeg rukovodstva EPS-a – rekao je Ilić.\nOd većih poslova koji se realizuju u kapitalnom remontu bloka 2 ove godine, treba spomenuti kapitalni remont turbogeneratora koji radi firma „GE Power“.\n– Uvođenje primarnih i sekundarnih mera za redukciju azotnih jedinjenja radi konzorcijum oko firme „Via Ocel“, sa projektnim rešenjem „GE Power“.\nKapitalni remont RZV-a sa zamenom saća vrši „Termooprema“, a zamenu dela MP1 radi konzorcijum oko kompanije „Mont-r“. Velike poslove na ložnom uređaju i na postrojenjima goriva i otpepelјivanja izvode firme JP „Termoelektrane Kosovo“ i PRIM Kostolac. Migraciju upravlјačkog sistema radi Institut „Mihajlo Pupin“, a remont transformatora sopstvene potrošnje bloka „Comel“ – rekao je Ilić.\nDo početka septembra na bloku 2 su urađeni poslovi predviđeni termin-planom i uglavnom se odnose na merenja i demontažu opreme, ističe dr Dalibor Stević, glavni inženjer održavanja u ovoj termoelektrani.\n– Kada je reč o kapitalnom remontu turbogeneratora, završena je demontaža, a defektaža i ispitivanje opreme su u završnoj fazi. Isporučeni su rezervni delovi i priprema za ugradnju. Rotor generatora i modul turbine visokog pritiska poslati su na fabrički servis kod originalnog proizvođača – dodaje Stević.\nKod kapitalnog remonta RZV-a, sa zamenom saća izvršena je kompletna demontaža toplog i hladnog saća. Nove pozicije toplog i hladnog saća proizvedene su kompletno i isporučene u TE „Kostolac B“. Kod zamene dela MP1 izvršena je demontaža 230 tona opreme, a u toku su montaža i zavarivanje nove.Montirano je oko 50 odsto pozicija cevi, a zavareno 22 odsto spojeva.\nKada je reč o migraciji upravlјačkog sistema,demontiran je stari i montiran novi hardver u ormanima PLC-a.\n– Instalisani su serveri, inženjerske stanice i sinhronizator vremena, a u toku je izrada LEDER-a i ekranskih prikaza – kaže Stević.\nU sklopu remonta transformatora sopstvene potrošnje bloka 2BT2, urađena je demontaža transformatora i transport u fabriku izvođača radova, kao i rasklapanje, defektaža i ispitivanje transformatora, a predviđena je i zamena regulacione sklopke transformatora. Treba pomenuti i radove na zameni i modernizaciji opreme za merenje i regulaciju koji se uspešno realizuje prema projektu.\nOd značajnih ekoloških zahvata izdvaja se uvođenje primarnih i sekundarnih mera za redukciju NOx, koje će omogućiti dodatnu zaštitu životne sredine.\n– Demontaža kanala aero-smeše i gorionika privodi se kraju. Kada je reč o proizvodnji opreme za ovaj segment remonta, počela je isporuka panela cevnog sistema kotla. U narednom periodu očekuju se isporuke gorionika, kanala aero-smeše i kanala vazduha. U toku su aktivnosti na demontaži cevnog sistema kotla, kao i pripremne aktivnosti za njegovu montažu – rekao je Stević.


ok zlatibor – Zlatibor.News\nOdbojkašice Zlatibora su zabeležile prvu pobedu u novoj sezoni na gostovanju u Novom Sadu. Zlatiborke su pobedile ekipu FOK sa 3:1 u setovima.\n13/10/2018 ZlatiborNewsComments Off on Odbojkašice Zlatibora dočekuju Futog\nDanas u 18 časova na programu je utakmica trećeg kola odbojkaške lige Srbije, a ekipa Zlatibora dočekuje Futog. U prva dva kola Zlatiborke su imale maksimalan učinak, dve pobede uz samo jedan izgubljen set. Ove nedelje je odbojkašice Zlatibora su odmerile i snage sa ekipom Spartaka u osmini finala Kupa Srbije, gde je ekipa iz […]\n05/08/2017 ZlatiborNewsComments Off on Zlatibor domaćin odbojkaškog turnira na pesku\nAvgust će na Zlatiboru biti u znaku odbojke na pesku za mlađe i starije kategorije. U nedelju 6.avgusta na terenima za odbojku na pesku kod hotela Olimp svoje znanje će pokazati odbojkašice i odbojkaši u mlađim kategorijama. U ženskoj konkurenciji u kategoriji do 16 godina prvo će snage odmeriti četrnaest parova. Turnir će otvoriti […]\n31/03/2017 ZlatiborNewsComments Off on Odbojkašice Zlatibora osvojile titulu


Borovinić Bojović: Jedinice hitne medicinske pomoći moraju maksimalno da se pojačaju - PV Informer Borovinić Bojović: Jedinice hitne medicinske pomoći moraju maksimalno da se pojačaju - PV Informer\nBorovinić Bojović: Jedinice hitne medicinske pomoći moraju maksimalno da se pojačaju\n2 sedmice pre 152 pregleda Izvor: gov.me\nZavod za hitnu medicinsku pomoć jedna je od najvažnijih karika zdravstvenog sistema Crne Gore i naš osnovni zadatak i cilj jeste da ga maksimalno i onoliko koliko je moguće unaprijedimo, omogućimo građanima još bolju, kvalitetniju i prevashodno bržu zdravstvenu uslugu, kazala je ministarka zdravlja dr Jelena Borovnić Bojović, nakon zvanične posjete Zavodu za hitnu medicinsku pomoć.\nMinistarka zdravlja je naglasila da sve jedinice hitne medicinske pomoći na teritoriji cijele države moraju maksimalno da se pojačaju, jer je to mjesto gdje građani prvo treba da dobiju uslugu i elementarnu zdravstvenu zaštitu.\n– Kao nekom ko je ovdje nekada radio, u potpunosti mi je jasna problematika i način funkcionisanja Zavoda za hitnu medicinsku pomoć. Jedan od naših osnovnih ciljeva jeste, ono što smo i obećali našim građanima i građankama, a to je otvaranje jedinica hitne medicinske pomoći u opštinama u kojima treba da postoje, a to su: Tuzi, Petnjica, Šavnik, Plužne i Gusinje. Dakle, da se sve te jedinice formiraju i objedine i funkcionišu na pravi način, jer je osnovni cilj da svi građani, bez obzira u kojoj opštini žive mogu da imaju jednak kvalitet i jednak nivo zdravstvene zaštite, isti kao što imaju građani i građanke u Glavnom gradu, rekla je dr Borovinić Bojović.\n– Pred nama je jedan veoma ozbiljan i zahtjevan zadatak, s obzirom da imamo nedostatak i kada je u pitanju kadar i dijagnostička sredstva, ali svakako u skladu sa mogućnostima uradićemo i pružićemo maksimum, poručila je ministarka zdravlja.\n– Hitna pomoć bi trebalo da bude reprezantitvna organizaciona jedinica u sistemu zdravstva, jer bez hitne pomoći jedan zdravstveni sistema apsolutno ne može da funkcioniše. Nadam se da ćemo u narednom periodu ostvariti dobru saradnju, posebno zahvaljujući činjenici da je uvažena ministrica ovdje radila i apsolutno razumije proces rada i probleme sa kojima smo ušli kao menadžment u ovu priču, kazao je dr Niković.


Priznanje vredno milion i po evra - Kultura - Dnevni list Danas\nPočetna » Kultura » Priznanje vredno milion i po evra\nPovodom nagrade „Melina Merkuri“ za najuspešniju evropsku prestonicu kulture Novom Sadu\nG. Nonin06.12.2021. 18:58\nPanel eksperata Evropske komisije 2019. godine je ocenio Novi Sad kao jednu od najboljih evropskih prestonica kulture u pripremnoj fazi, te je sada nakon trećeg kontrolnog izveštaja dao preporuku da Novi Sad dobije ovo prestižno priznanje, vredno 1,5 miliona evra.\nKoordinator Evropskih prestonica kulture Evropske komisije Silvan Paskv čestitao je čitavom timu projekta „Novi Sad – Evropska prestonica kulture“ na „izuzetnom radu i posvećenosti na pripremama za realizaciju titule Evropske prestonice kulture“.\nNemanja Milenković, direktor Fondacije „Novi Sad – Evropska prestonica kulture“, izjavio je za Danas povodom novog priznanja da se svaka Evropska prestonica kulture susreće sa subjektivnim utiscima kao posledicom različitih očekivanja.\n„Značaj ove nagrade, pored drugih koje je Novi Sad već dobio, je u ugledu rada Fondacije koji je ponovo potvrđen od strane još jednog skupa renomirani evropskih stručnjaka u oblasti kulture. Štaviše, uspeh je utoliko veći jer je najznačajnija preporuka koju smo dobili da ono što je građeno i pre godine titule, bude sačuvano i u godinama posle nje. Novi Sad je, pored titule Evropske prestonice kulture i dve prestižne evropske nagrade, time dobio novu vodilju za svoj dalji razvoj, a drugi gradovi u Srbiji i regionu potvrdu da je svaki grad ono što želi da bude“, rekao je Milenković.\nOvim povodom reagovala je i potpredsednica Vlade Republike Srbije i ministarka kulture i informisanja Maja Gojković, koja je uputila čestitku direktoru Fondacije „Novi Sad 2021 – Evropska prestonica kulture“ Nemanji Milenkoviću i njegovom timu.\n„Spoj vašeg entuzijazma, vizije i posvećenosti u pripremanju Novog Sada za evropsku prestonicu kulture i ozbiljnih i planskih ulaganja državnih, pokrajinskih i lokalnih organa, stvorio je dobre preduslove da zajedno ostvarimo snove i postavimo Novi Sad visoko na evropskoj kulturnoj mapi. Ovo vredno priznanje je istovremeno potvrda za uspešno sprovođenje projekta i dokaz da su ispunjeni visoki kriterijumi koje nagrada zahteva“, ističe se u pismu Maje Gojković, koja kaže da je „uverena da će sve ono što je u okviru ovog projekta od nacionalnog značaja urađeno na obnovi i kreiranju novih prostora za kulturne sadržaje, rekonstrukciji Podgrađa Petrovaradinske tvrđave, Almaškog kraja, mreža kulturnih stanica širom grada i mnogih drugih objekata i prostora, biti na ponos budućih generacija, a otvoriće put i do nove publike i pružiti brojne mogućnosti kreiranja, izražavanja i predstavljanja kulturnih sadržaja.“\nNovi Sad će za manje od mesec dana postati Evropska prestonica kulture, a svečanost povodom toga, Fondacija organizuje 3. januara 2022. godine.\nevropska prestonica kultureMelina MerkuriNovi Sad


Proslava Dana UN u Beogradu – mojKontakt portal – Radio Televizija Kontakt\nProslava Dana UN u Beogradu\nBy / 23. 10. 2013.\n“O tome koliko Srbija vejruje u UN najbolje govori činjenica da se prvo njima javila kada je bila suočena sa nelegalnom secesijom jednog svog dijela”, rekao ja Dačić na svečanosti, podsjetivši da o odnosu Srbije svjedoči i njen doprinos mirovnim misijama UN.\nPreciziravši da Vlada Srbije uspješno sarađuje sa više od 20 organizacija i agencija UN na brojnim razvojnim i političkim procesima od značaja za čitav region, Dačić je konstatovao da je potvrda\nuspješnosti te sradnje i činjenica da je bivši šef srpske diplomatije Vuk Јeremić predsjedavao 67. zasjedanjam Generalne skupštine UN. Tu čast Srbija, kako je istakao, shvata kao priznanje njenim naporima da doprinese rješavanju globalnih izazova.\nSrbija će, kako je najavio, nastaviti da daje doprinos realizaciji milenijumskih ciljeva UN i formulisanju razvojne politike za period poslije 2015. godine, o čemu je nedavno pred Generalnom skupštinom govorio i predsjednik Srbije Tomislav Nikolić.\n“UN u Srbiji nisu samo partner vlade, već i svih građana, i raduje me što će glas građana Srbije doprinijeti definisanju globalnih razvojnih ciljeva”, rekao je Dačić, podsjetivši da je Srbija bila jedna od sto država čiji su građani učestvovali u anketi na osnovu koje će UN formulisati globalnu razvojnu politiku.\nPodsjetivši da je Јugoslavija bila jedan od osnivača UN, Dačić je rekao da se dan UN danas opravdano čestita i Srbiji. Premijer Dačić je zaključio i da nema potrebe podvlačiti značaj UN za održavanje i podsticanje mira u svijetu, u godini kada je kriza u Siriji pretila da eskalira hemijskim ratom.\nNovopostavljena stalna koordinatorka UN u Srbiji Irena Vojačkova Solorano, kojoj je danas bio prvi radni dan na toj dužnosti, rekla je na svečanosti da će, u partnerstvu sa svim agencijama UN i vladom u Beogradu, raditi na ostvarivanju ciljeva UN – a to su mir, razvoj i ljudska prava za sve.\nOna je izrazila zadovoljstvo zbog toga što je u u inicijativi “Srbija kakvu želim 2015” učestvovao i premijer Dačić, i precizirala da će mišljenja građana Srbije o globalnim izazovima postati dio sume od milion stavova prikupljenih širom svijeta.\nUčesnicima proslave se obratio i šef kancelarije UN u Beogradu Peter Due, koji je prenio poruku generalnog sekretara UN, u kojoj se konstatuje da je kriza u Siriji trenutno najveći globalni bezbjednosni izazov i da svjetska organizacija daje veliki doprinos njegovom rješavanju. Generalni sekretar Ban Ki Mun je istakao da je, sada kada su milenijumski ciljevi prepolovili siromaštvo u svijetu, najbitniji razvojni izazov UN to kako da održivost postane realnost i da se postigne globalni dogovor o klimatskim promjenama.\nTim UN u Srbiji čini više od 20 razvojnih agencija i organizacija koje sprovode široku lepezu programa za poboljšanje života građana, ali i promovišu mir, prosperitet, zaštitu ljudskih prava i život bez straha i siromaštva za sve ljude. UN u Srbiji, takođe, u saradnji sa vladom i civilnim društvom, podržavaju socijalne, političke i ekonomske reforme, mir, demokratiju i održavi razvoj.\nNova eksplozija u Čačku, povrijeđeni radnici, naređena hitna evakuacija\nNovi zemljotres kod Šibenika\nKina: Seljaci prebili 27 policajca\nSrušio se avion švajcarske vojske


EXPRES VESTI - U Beogradu noćas dvojica povređena vatrenim oružjem\nU Beogradu noćas dvojica povređena vatrenim oružjem\tTanjug\t27 | 05 | 2016\tBEOGRAD - U Beogradu su protekle noći dve osobe povređene vatrenim oružjem na odvojenim lokacijama, a u saobraćajnoj nezgodi na Karaburmi povređeno je pet osoba.\nU 21.47 sati, u Petefijevoj ulici kod broja 37, povredu noge iz vatrenog oružja zadobio je 25-godišnji muškarac, koji je potom prevezen u Urgentni centar, rekla je Tanjugu portparol Hitne pomoći Naca Macura.\nJedan muškarac je upucan i na Keju oslobođenja kod broja 9, u 03.35 sati, i prevezen u KBC Zemun na odeljenje hirurgije.\nU 22.00, na uglu Višnjičke i Ulice Mije Kovačevića, došlo je do saobraćajne nezgode u kojoj su povređene dve ženske osobe starosti 20 i 45 godina, i tri muškaraca starosti 45, 20 i 21 godinu, od kojih je 21-godišnji muškarac zbrinut na licu mesta i odbio dalji transport u zdravstvenu ustanovu.\nJoš jedna saobraćajna nezgoda dogodila se jutros u 06.46 sati, na uglu Ruzveltove i Ulice Kralja Aleksandra, pri čemu je povređena jedna ženska osoba i prevezena u Urgentni centar.\nHitna pomoć je protekle noći imala 114 intervencija, od kojih 23 na javnom mestu, navela je Macura. Kako je dodala, tokom noći su se za pomoć najviše javljali hipertoničari, srčani bolesnici i astmatičari.\nPrema njenim rečima, juče je zabeleženo ukupno 138 intervencija Hitne pomoći od kojih 54 na javnom mestu, uključujući tri saobraćajne nezgode.\n« Dom zdravlja traži ličnu kartu za odlazak u wc\tU dva udesa povređene četiri osobe »


Business continuity i disaster recovery | Mainstream\nBusiness continuity i disaster recovery\nKatastrofe su stvar slučaja. Kontinuitet vašeg poslovanja ne mora da bude.\nPopunite formu da biste preuzeli fajl\nSlažem se da primam relevantne informacije o novim tehnologijama i događajima.\nNepredviđeni incidenti se često dešavaju - statistika kaže da je 54% kompanija imalo prekide u poslovanju u trajanju od najmanje osam sati. Uprkos tome - kada je u pitanju zaštita IT sistema - u mnogim kompanijama i dalje vlada status kvo: sve dok sistemi ne prestanu da rade, i dok se osete ozbiljne posledice.\nMainstream Disaster Recovery rešenja, kao ključan element Business Continuity plana, vam pomažu da rešite ove izazove, ali i da modernizujete svoje IT sisteme i postavite fleksibilne temelje za rast vaše firme koristeći potencijal cloud tehnologija.\nZaštitite svoj biznis od zastoja i gubitaka\nZajedno sa vama, Mainstream eksperti će definisati ciljeve za umanjenje rizika, zaštitu ključnih IT sistema i optimizaciju vašeg IT okruženja, vodeći vas kroz čitav proces: planiranja, implementacija, testiranja i upravljanja Disaster Recovery rešenjem na cloudu.\nIT infrastrukturakao neophodna osnova IT-ja predstavlja važnu komponentu za uspešno i efikasno poslovanje kompanija. Optimizacija IT infrastrukture može u velikoj meri rešiti izazove produktivnosti, inovacija, sigurnosti i kvaliteta.\nDanašnjem poslovanju je neophodno i jedno i drugo, a koja je razlika?\nEfikasna implementacija Business Continuity plana štiti vaše celokupno poslovanje od potencijalnih pretnji. Pažljivo definisan plan će adresirati kritične poslovne funkcije koje moraju ostati operativne i dostupne u slučaju kriznog događaja kako bi vaš biznis neometano funkcionisao. Takođe, Business Continuity plan će definisati alernativne poslovne procese u segmentima visokog rizika, koji se razlikuju od kompanije do kompanije.\nDisaster Recovery plan je ključan element Business Contunity plana, sa fokusom na organizacione IT sisteme i servise. Adekvatan plan će definisati neophodne korake za oporavak ključnih sistema ukoliko dođe do prekida u radu. Ovi koraci uključuju i vraćanje podataka i procesa na primarne sisteme nakon što je incident saniran.\nPostavite temelje za brz i efikasan oporavak vašeg poslovanja u slučaju nepredviđenih događaja uz Business Continuity plan. Uz sekcije za izradu Business Impact analize, plan odgovora na incident i oporavka od katastrofe, ovaj besplatan template vam omogućava da se pripremite za rizike i svedete zastoje poslovnih aktivnosti na minimum kako bi vaš biznis uvek optimalno funkcionisao.\nKako da budete spremni i za najgori scenario?\nStudija slučaja – AIK banka\nAko dođe do katastrofe, ključno je da vaši sistemi i podaci budu zaštićeni u skladu sa vašim specifičnim potrebama, procesima i zahtevima vaše industrije. Zbog toga je naš pristup implementaciji Disaster Recovery plana usko prilagođen svakom klijentu. Za primer iz prakse, pročitajte studiju slučaju i saznajte kako je AIK banka uz Mainstream Disaster Recovery rešenje hostovano na Enterprise cloud platformi postigla:\nUnapređenje IT sistema u skladu sa definisanim tehnologijama i poslovnim procesima\nPouzdano i optimalno Disaster Recovery rešenje u izolovanom okruženju\n40% manje troškove IT infrastrukture\nTier 3 data centri u Srbiji i 24×7 stručna podrška\nDisaster Recovery rešenja prilagođena vašim poslovnim potrebama\nKompletna usluga: od analize preko dizajna, razvoja, implementacije, testiranja i upravljanja DR rešenjem.\nPremuzimanje odgovornosti za dostupnost i funkcionisanje servisa u okviru dogovorenog SLA-a.


Nastavak saradnje sa EBRD na projektima za ekonomski rast\nPredsednica Vlade Republike Srbije Ana Brnabić razgovarala je danas putem video-linka sa predsednicom Evropske banke za obnovu i razvoj Odil Reno-Baso o nastavku zajedničkog rada na realizaciji projekata koji će doprineti jačanju srpske ekonomije i osnaživanju konkurentnosti zemlje.\nBrnabić je, izrazivši zadovoljstvo dosadašnjom saradnjom, istakla da podrška EBRD-a značajno utiče na razvoj i napredak Srbije, kao i da su projekti iz oblasti zaštite životne sredine u fokusu Vlade Srbije.\nOna je ukazala na to da su na listi prioriteta i infrastrukturni projekti, zapošljavanje mladih, a posebno digitalizacija, iskazavši zahvalnost na podršci u ulaganju u ruralni širokopojasni internet.\nReno-Baso je istakla da EBRD nastavlja da podržava Srbiju kroz projekte od vitalnog značaja za zemlju, dodavši da ta banka deli prioritete koje je premijerka navela, naročito u oblasti zaštite životne sredine, koja je od ključnog značaja za EU.\nEBRD će nastaviti da pruža podršku privatnom sektoru, malim i srednjim preduzećima, naglasila je ona i najavila nova ulaganja u putnu i železničku infrastrukturu i u obnovljive izvore energije i energetsku efikasnost.\nSagovornice su izrazile uverenje da će dobro osmišljena strategija realizacije novih projekata doprineti ekonomskom rastu i jačanju konkurentnosti Srbije.\nPredsednica EBRD je čestitala premijerki na načinu na koji se Srbija bori protiv pandemije i na preduzetim merama, koje su omogućile da se ekonomija održi uprkos velikim izazovima.\nSastanku su prisustvovali - ministar finansija Siniša Mali i ministarka privrede Anđelka Atanasković.\nSaradnja sa EBRD u oblasti energetske tranzicije i zelene energije\nPotpredsednica Vlade Republike Srbije i ministarka rudarstva i energetike Zorana Mihajlović potpisala je danas sa predsednicom Evropske banke za obnovu i razvoj (EBRD) Odil Rene-Baso Memorandum o razumevanju između dve institucije.\nCilj ovog dokumenta, koji je potpisan onlajn, jeste da se obezbedi okvir za saradnju i da se ona pospeši sa ciljem poboljšanja kvaliteta vazduha, promovisanja korišćenja obnovljivih izvora energije za proizvodnju i distribuciju toplotne energije u Srbiji i povećanja energetske efikasnosti.\nMihajlović je tom prilikom istakla da je resorno ministarstvo definisalo nekoliko strateških stubova – zakonodavni okvir, novi investicioni plan u energetici i reformu poslovanja javnih preduzeća.\nOna je prenela da su pripremljena četiri zakona, kao osnova za stvaranje boljeg poslovnog okruženja i nove investicije u energetici i rudarstvu.\nPored zakona o energetici, kako je ukazala, imaćemo potpuno novi zakon o obnovljivim izvorima energije, formiraćemo upravu za energetsku efikasnost kroz zakon u ovoj oblasti, a posebno važan je i zakon o rudarstvu.\nMnogo je prostora za nastavak uspešne saradnje sa EBRD, posebno ako govorimo o izgradnji srednjih i velikih hidroelektrana, obnovljivim izvorima energije – solarnim panelima, biomasi, vetroparkovima, navela je ona i podvukla da su energetska tranzicija i zelena energija naš prioritet.\nMihajlović je upoznala predsednicu EBRD sa tim da je u izradi nacionalni plan za energetiku i klimu, kao i da će Ministarstvo započeti izradu Strategije razvoja energetike, sa projektovanim strateškim ciljevima za narednih 20 godina.\nRene-Baso je poručila da će međunarodna finansijska institucija na čijem je čelu podržati dalje aktivnosti Ministarstva u oblasti energetske tranzicije i zelene energije.\nObnovljivi izvori energije i čista energija su i naši ključni strateški ciljevi.\nOgroman napredak ste napravili za kratko vreme. Novi zakoni vodiće direktno ka novim investicijama i tu smo da vas podržimo. Srbija je primer dobre prakse i preuzima lidersku poziciju u obnovljivim izvorima energije, navela je ona.\nSastanku su, između ostalog, prisustvovali i potpredsednik EBRD, regionalna direktorka EBRD-a za Centralnu i Jugoistočnu Evropu i regionalna direktorka za Zapadni Balkan.


CCI upozorava na veliki broj djece bez srednje škole\nAdis Arapović, Foto: Midhat PoturovićxAdis Arapović, Foto: Midhat Poturović\nCentri civilnih inicijativa (CCI) prezentovali su studiju „Obavezno srednje obrazovanje u BiH: ambijent i perspektive“, i kampanju „Svi u srednju školu“. Studija, koja je nastala na osnovu istraživanja u proteklih pola godine, upozorava na zabrinjavajuće veliki broj djece u BiH koja ne završavaju srednju školu. Studija Centara civilnih inicijativa ima za cilj da pokrene stručnu raspravu o nužnosti obaveznog srednjeg obrazovanja u BiH ukoliko se želi praviti društvo znanja i progresa. Svake godine u BiH 20.000 djece ne završi srednju školu. Adis Arapović, koordinator CCI-a, kaže da i država sama utiče na povećanje opšte nezaposlenosti: „Svake godine 20.000 djece ne završi srednje obrazovanje, što govori da naš obrazovni sistem i njegova podrška generiraju nezaposlenost, socijalne slučajeve, opterećuju zdravstveni sistem, pomažu povećanju stope kriminala. Obrazovni sistem ne postaje pokretač razvoja već postaje jedan od glavnih elemenata koji ovu zemlju drži na dnu evropske ljestvice u progresu.“ Prema istraživanjima CCI-a, državi je isplativije finansirati nezaposlenost nego ulagati u znanje, kaže Arapović: „Prosječni trošak školovanja jednog djeteta je 2.600 maraka. Poređenja radi, naknada za nezaposlenost u Federaciji BiH na godišnjem nivou je 3.000 maraka. To govori da je neko odabrao da je isplativije finansirati nezaposlenost, odnosno socijalne naknade, nego investirati u obrazovanje.“ Nedostatak novcaPrema praksi zemalja Evropske unije, štete su ogromne po društvo ako djeca nemaju završenu srednju školu. „U Evropskoj uniji trajanje obaveznog obrazovanja je oko deset i pol godina. U BiH je to devet godina, sa vrlo lošim obrazovnim sistemom. BiH mora uvesti najmanje dvije godine obaveznog i besplatnog srednjeg obrazovanja, što će, u najmanju ruku, riješiti problem kršenja osnovnih ljudskih prava. Pravo na obrazovanje je elementarno ljudsko pravo i ustavna kategorija u BiH“, kaže Arapović. Osobe sa srednjom ili nižom stručnom spremom čine preko 90 posto nezaposlenih u BiH.Generacijska stopa upisa na fakultete iznosi oko 25 posto. U zemljama regiona ta stopa je preko 32, dok je u zemljama Evropske unije preko 40 posto. Svako četvrto dijete u BiH upiše fakultet, dok je stopa svršenih visokoobrazovnih kadrova višestruko manja od ovih 25 posto. U BiH postoji blizu milion korisnika socijalne pomoći i oko 30 vrsta davanja po ovom kriteriju. Stoga, BiH na godišnjem nivou izdvaja oko milijardu i pol maraka za socijalna davanja. Razlozi neupisivanja u srednje škole su različiti: integracija, ekonomsko-socijalni položaj porodica, tradicija, patrijarhalno naslijeđe, kao i problemi manjinskih skupina. U Ministarstvu obrazovanja i nauke Federacije BiH, koje je pružilo punu podršku ovim projektima, smatraju da se iz federalnog budžeta ne izdvaja dovoljno novca za unapređenje obrazovanja. „Nedostatak novca je uzrok ovakvom stanju srednjeg obrazovanja. Smatramo da se veća pažnja mora posvetiti obrazovanju i izdvajanju sredstava. Govorimo li o Federaciji, treba što hitnije donijeti zakon o besplatnom srednjem obrazovanju. Ako trenutno ne možemo govoriti o besplatne sve četiri godine, onda to možemo uvesti za prvu ili drugu, i tako postepeno uvesti potpuno besplatno srednje obrazovanje“, kaže Meliha Alić, federalna ministrica obrazovanja i nauke. Obrazovanje prioritet, u suprotnom El Dorado za kriminalI pomoćnica ministra civilnih poslova BiH Esma Hadžagić ističe važnost uvođenja besplatnog i obaveznog srednjeg obrazovanja: „Obavezno srednje obrazovanje jeste nešto što će svakako doći kao zahtjev ne samo sa integracijama u Evropsku uniju nego i sa izmjenama tehnologija proizvođenja. Sve se više traže posebna znanja, kompetencije i vještine koje se, naravno, ne mogu steći unutar samo jednog ili prvog stupnja obrazovanja. Koliko god mi htjeli ili ne priznati, vrijeme će pokazati da je to neminovnost.“ Kanton Sarajevo je iskoračio sa svojim prijedlogom o dvogodišnjem obaveznom srednjem obrazovanju, što je jedan pozitivni pomak. Zadatak sada ostaje i na drugim kantonalnim i entitetskim ministarstvima obrazovanja. „Kanton Sarajevo ima najmanji problem sa nepohađanjem srednjem škole. Gotovo stoprocentna generacija osnovaca upisuje srednju školu. Zakon koji planiramo usvojiti za mjesec dana u Sarajevskom kantonu predviđa uvođenje obaveznog srednjeg obrazovanja već od naredne školske godine. Za prelazak na obavezno srednje obrazovanje ne treba previše novca. Smatramo da bi nam za prvu generaciju srednjoškolaca bilo neophodno oko 450.000 maraka za 5.000 učenika - više od prethodne godine kada srednje obrazovanje nije bilo obavezno“, kaže Sretko Žmukić, stručni savjetnik za predškolsko, osnovno i srednje obrazovanje u Ministarstvu obrazovanja i nauke Kantona Sarajevo. Osnovna poruka studije „Obavezno srednje obrazovanje u BiH: ambijent i perspektive“ i kampanje „Svi u srednju školu“ je da se mora staviti tačka na rascjepkan obrazovni sistem, da obrazovanje mora biti dostupno svoj djeci, a ono će biti dostupno tek kada bude besplatno, poručuje koordinator CCI-a Adis Arapović: „Obrazovanje je prioritet razvoja i ono mora biti u vrhu svih političkih, predizbornih i postizbornih agendi ako želimo progres ovom društvu. U suprotnom, bojim se da ćemo za godinu ili dvije imati veliki problem sa nezaposlenošću, sa jeftinom radnom snagom i da ćemo postati El Dorado za kriminal i za sve druge negativne posljedice.“ Zvjezdan Živković\nFollow @RSE_Balkan Ovaj forum je zaključen Komentari Nema komentara u ovom forumu. Budite prvi i dodajte komentar. Sjeverna Koreja lansirala rakete kratkog dometa SAD osuđuju rusku isporuku raketa Siriji Najnoviji skandal u SAD: Kako izbalansirati slobodu štampe i nacionalnu sigurnost? Izbor urednika Kongresmen za RSE Engel: Neće biti podele Kosova, ni daljih podela na Balkanu Beograd Dodik otvoreno poručio da će RS opstruisati Incka Srbija Veza srpskih i ruskih ultradesničara: Ko je Ilija Gorjačev? Reakcije na izvinjenje Đorđević zna gde su masovne grobnice u Srbiji Vokabular iz devedesetih Odjek govornika u mantijama: Svi srpski izdajnici NajčitanijeDodik u Beogradu otvoreno poručio da će RS opstruisati Incka (2132)Đorđević zna gde su masovne grobnice u Srbiji (1471)Engel za RSE: Neće biti podele Kosova, ni daljih podela na Balkanu (1460) Veza srpskih i ruskih ultradesničara: Ko je Ilija Gorjačev? (1204) Inzko u Vijeću sigurnosti UN: Iz RS se nastavlja retrogradna politika (922)Srbija: Prvo primena briselskog sporazuma, pa datum za EU (639)Da li je Beograd otpisao Dodika? (603) Radovi na Andrićgradu: Sporna vlasnička struktura i ulaganja (561)Kurspahić: Farbanje u ružičasto (548) Zašto Eurosong gubi popularnost (431)Najčešće poslanoČedomir Čedo Kisić: Život posvećen ljudskim vrijednostimaDodik u Beogradu otvoreno poručio da će RS opstruisati InckaOHR odbio intervenisati: Vlasti trebaju riješiti krizu u Federaciji BiHEngel za RSE: Neće biti podele Kosova, ni daljih podela na BalkanuNajviše komentaraEngel za RSE: Neće biti podele Kosova, ni daljih podela na Balkanu (94)Dodik u Beogradu otvoreno poručio da će RS opstruisati Incka (82)Inzko u Vijeću sigurnosti UN: Iz RS se nastavlja retrogradna politika (31)Radovi na Andrićgradu: Sporna vlasnička struktura i ulaganja (21)Srbija: Prvo primena briselskog sporazuma, pa datum za EU (20)Đorđević zna gde su masovne grobnice u Srbiji (18)Kurspahić: Farbanje u ružičasto (16)Veza srpskih i ruskih ultradesničara: Ko je Ilija Gorjačev? (11)Zašto Eurosong gubi popularnost (10)Opasna bakterija u bolnicama, traže se krivci (9)Najgledanije Beograd: Čistač cipela Oboren Ginisov rekord u maturantskom plesu Sedmica u slikama: 12.- 18. maj 2013. Zlatna groznica u Afganistanu Beograd: Međunarodni dan borbe protiv homofobije Zemaljski muzej obilježio Međunarodni dan muzeja Veliki Gatsby otvara ovogodišnji Kan FSB: Američki diplomata nudio milion dolara za špijunažu Moskva: Američki veleposlanik pozvan u rusko ministarstvo vanjskih poslova Produkti i uslugePodkastRSSPretplataMobilni telefon RSE